
nul dintre evenimentele 

care au marcat vara din 

punct de vedere cultural 

a fost prezența Orchestrei 
Române de Tineret dirijată de Cristian 
Mandeal în fața publicului din 
arhiplina Sală Mare de la Konzerthaus 
în concertul susţinut în seara de 
4 august în cadrul ediției a 12-a a 
Festivalului Young Euro Classic de la 
Berlin. Programul ce ar fi trebuit să 
o aibă ca solistă pe regretata pianistă 
Mihaela Ursuleasa, care a încetat din 
viaţă cu 2 zile înaintea evenimentului 
—, a cuprins cinci lucrări pentru 
orchestră simfonică mare, extrem de 
dificile din punct de vedere tehnic și 
de pretenţioase din punct de vedere 
artistic. 

Deși inițial derutat de absenţa cu 
conotații tragice a capului de afiș, 
publicul berlinez a aplaudat întâi 
politicos, pe parcursul celor cinci 
lucrări simfonice ascultate politeţea 


transformându-se în entuziasm, 
pentru ca la final să aprecieze evoluţia 
orchestrei române ca pe un reper 
valoric al actualei ediții a festivalului. 
Programul a început cu o primă audiție 
românească, Frenesia 2 de Dan Dediu, 
autorul fiind prezent în sală, a continu- 
at cu uvertura la Forţa destinului de 
Verdi, poemul simfonic Don Juan de 
Richard Strauss, Dansurile simfonice 
op. 45 de Rachmaninov și Rapsodia 
Română nr. 1 de Enescu. Primul bis, 
Pas de deux de Ceaikovski a fost 
dedicat memoriei pianistei Mihaela 
Ursuleasa, cel de-al doilea bis, Hora 
staccato de Grigoraș Dinicu, încheind 
seara într-o notă optimistă. 

Participarea Orchestrei Române 
de Tineret la prestigiosul festival de 
la Berlin a fost posibilă datorită contri- 
buţiei Institutului Cultural Român, 
Ministerului Culturii și Patrimoniului 
Naţional, Administraţiei Fondului 
Cultural Naţional, Fundaţiei Prietenii 
Muzicii Serafim Antropov, Lanto 
Communication, UCIMR. Sponsor 
principal: Unicredit Ţiriac Bank. 
Parteneri media: Radio România 
Cultural, Radio România Muzical, 
TVR Cultural. 

Programul de la Berlin a fost 
pregătit la Sinaia, acolo unde a luat 
fiinţă Orchestra Română de Tineret, 


lOpr 


sub atenta îndrumare a violonce- 
listului Marin Cazacu, inițiatorul 
proiectului, care declara la finalul 
evenimentului: „În viața oricărui om 
există un eveniment care este considerat o 
împlinire a tot ceea ce s-a întâmplat până 
atunci. La fel este şi pentru Orchestra 
Română de Tineret. Concertul a fost 
extraordinar, așa cum spun și toţi cei pe 
care i-am auzit în jurul meu; fenomenal, 
extraordinar, excepțional sunt cuvinte 
care nu mai au nevoie de nici un fel 

de explicaţie, pentru că spun totul. 
Orchestra a trăit acest moment de punct 
culminant al carierei ei de până acum și 
pe care îl consider încununarea strădaniei 
din ultimii 5 ani. Alături de maestrul 
Cristian Mandeal am depus o muncă 
deosebită. Sunt, într-un fel, împlinit și 
eu ca manager (deși, într-un fel, eu mă 
simt mai degrabă artist decât manager), 
simt că nimic nu a fost inutil, că acești 
tineri meritau să fie puși în valoare, că 
meritau să ajungă aici, la Berlin, şi mai 
ales meritau să fie aplaudaţi așa cum 

s-a întâmplat în această seară. Mulți 
spuneau că demult nu s-a întâmplat ca 
tineri din alte ţări să fie atât de iubiţi și 
apreciaţi cum s-a întâmplat cu Orchestra 
Română de Tineret în această seară. 

Eu nu pot să spun decât că sunt fericit 
pentru bucuria pe care ei au creat-o și 
pentru emoţiile pe care le-au transmis 

clipă de clipă, secundă de secundă, în 
toate lucrăvile pe care le-au interpretat. 
România are nevoie de aceste schimbări 
în bine, de aceste direcţii care să însemne 
o altă raportare la un alt nivel. Emoţia 
pe care au creat-o în această seară te face 
să plângi, dar să plângi de fericire. Eu 
mă bucur din totul sufletul pentru acest 
eveniment și le urez - pentru că ei merită 
acest lucru - să fie mai departe ambasado- 
ii iubirii, ai prieteniei, ai muzicii și ai 
României în primul rând, prin aceste 
calităţi pe care le posedă și care merită să 
fie cunoscute și de alţii.” 

Dirijorul Cristian Mandeal era și el 
foarte entuziasmat după concert și de- 
clara: „După 5 ani am impresia că acest 
concert de la Konzerthause pare a fi fost 
cel mai bun din întreaga istorie, scurtă, 
dar bogată, a acestei orchestre, care în 
această extrem de mică perioadă de timp 
a reușit să crească de la un organism 
sonor modest, așa cum era la început, 
într-o orchestră de mare anvergură, o 
adevărată orchestră profesionistă. Nu 
mai putem vorbi în momentul de faţă 
despre o orchestră de tineri, acest aspect 
se referă doar la vârsta lor biologică și în 
nici un caz la calitatea lor profesională. 
În momentul de față, România are o 
orchestră de primă mână care se numește 
Orchestra Română de Tineret și care 
face cinste ţării la Festivalul Enescu, la 
Festivalul Celibidache, iar acum la acest 
Festival al Orchestrelor de Tineret de la 
Berlin unde a fost invitată pentru prima 
dată şi, nu fac un secret din asta, unde 
va fi în curând reinvitată, ceea ce mă 
umple de bucurie și de mândrie. Există 
o singură umbră aici, faptul că acest 
succes e legat de o tragedie, și anume de 
dispariţia din viată a Mihaelei Ursuleasa, 
care ar fi trebuit să cânte cu noi. Ar fi 
fost o enormă bucurie să putem împărţi 
succesul cu ea. Din păcate, Dumnezeu a 
vrut altcumva și ne-am despărţit de ea. 
Nu o să o putem uita niciodată, asta e 
sigur, mai ales cei care au cântat cu ea, 
cei care îi cunosc sunetul, cei care au 
avut experienţe mai multe așa cum am 
avut eu și de cei care au fost impresionați 
de fiecare dată de ce a însemnat ea ca și 
pianistă a unei generaţii care ar cuprinde, 
poate, 20-30 de ani din istoria artei 
pianistice românești. Este o pierdere de 
care acum încă nu ne dăm seama şi pe 
care va trece mult timp până o vom putea 
acoperi. E greu să vorbeşti despre un 
astfel de triumf, cum a fost seara asta și 
să-l combini cu un astfel de eveniment 
dureros. Sunt două contrarii care, 
într-un fel, se exclud. Cu toate astea 

sunt convins că Mihaela, dacă ne vede 
de undeva, se bucură de succesul nostru, 
ca de succesul ei. Era atât de generoasă, 
atât de sinceră, atât de curată, iar noi 
i-am închinat acest concert. Oamenii 


aceștia au muncit enorm, sunt dedicați 
meseriei lor cum sunt puţini alți tineri 
și o fac la un nivel la care se găsesc 
puţine orchestre din România. În plus, 
au apanajul tinereţii, al entuziasmului, 
al sincerităţii și al energiei cu totul și cu 
totul deosebite pe care doar un om tânăr, 
până în 30 de ani, poate să le aibă.” 
Contextul în care au evoluat tinerii 
muzicieni români a fost de un nivel 
deosebit, festivalul Young Euro Classic 
desfășurându-se în acest an între 27 
iulie și 12 august și fiind un eveniment 
cu un profil unic, primul festival din 
lume dedicat orchestrelor simfonice 
de tineret. Aproape în fiecare seară, pe 
tot parcursul festivalului, timp de 17 


zile, sala de la Konzerthaus și ofertantul 
spațiu din Gendarmenmarkt au fost 
pline și la concerte în care nu s-a cântat 
doar Beethoven și Rachmaninov, ci și 
creaţii contemporane sau lucrări mai 
puţin familiare publicului occidental, 
cu sonorități specifice culturilor asiatice 
sau africane. Pentru tinerii muzicieni 
participanţi, primirea entuziastă de 
care s-au bucurat într-un astfel de 
cadru, a fost o experienţă cu totul 
nouă, indiferent de naționalitatea 
căreia îi aparţineau. În 2012, România 
a participat pentru a doua oară la 

acest festival cu concertul Orchestrei 
Române de Tineret dirijată de Cristian 
Mandeal, prima participare având 

loc în 2003, cu Orchestra Concerto a 
UNMB, dirijată de Dorel Pașcu. După 
succesul de acum, se pare că următoare 
revenire se va petrece mult mai repede 
decât peste alți 10 ani. 

despărțire 
URSULEASA 


Grigore 
Constantinescu 
Prof. univ. dr. 


n mijlocul acestei veri fierbinți, 
publicul bucureștean o aștepta pe 
Mihaela Ursuleasa la concertul 
Orchestrei Române de Tineret, 
să cânte Chopin sub bagheta lui 
Cristian Mandeal, înainte de a pleca 
cu ansamblul la festivalul ce avea să se 
desfășoare mai apoi la Berlin. Prezența 
ei a fost contramandată, iar la începutul 
lunii august Mihaela Ursuleasa dispărea 
tragic. S-a stins o stea de primă mărime, 
ce strălucea pe firmamentul viselor unui 
destin nepereche. Cu un mare regret 
am aflat că, la o vârstă de incredibilă 
tinereţe, Mihaela Ursuleasa nu mai face 
parte din lumea vie a muzicii. 

Timp de aproape trei decenii, iubitorii 
muzicii i-au urmărit drumul, plin de eve- 
nimente, începând cu anii copilăriei brașo- 
vene, când a fost descoperită de primii săi 
maeștri și a trăit primele succese strălucite 
a copilului-minune. A început să urce pe 
aripile unui talent devenit legendă, pășind 
pe scenele lumii cu recitaluri, concursuri, 
concerte, descoperită și admirată de mari 
personalităţi ale vieții muzicale. Obţinând 
o bursă, Mihaela Ursuleasa a studiat 
opt ani la Conservatorul din Viena cu 
profesorul Heinz Medjimoric, un pedagog 
excelent, și a obținut de-a lungul timpului 


numeroase premii, cele mai importante 
fiind premiul al II-lea la Concursul 
Internaţional de la Senigallia și premiul 1 
la faimosul Concurs “Clara Haskil”. 

Mihaela Ursuleasa a susținut 
concerte în Europa, Canada și Statele 
Unite, în compania celor mai prestigi- 
oase ansambluri și dirijori: Orchestra 
Regală Concertgebouw, Orchestra 
Naţională din Paris și Sir Colin Davis, 
Mozarteum din Salzburg, Orchestrele 
Radio din București și Berlin, Capela 
de stat (Staatskapelle) din Weimar, 
Filarmonicile din Rotterdam și Dresda, 
ansamblurile din Bamberg, Gotteburg, 
Cincinatti, Minnesota și Saint Paul 
Chamber Orchestra. Stabilită la Viena, 
a participat la festivaluri de prestigiu, 
colaborând permanent cu muzicieni de 
elită, precum Angela Gheorghiu, Lars 
Voght sau Vadim Repin. 

Fiecare întâlnire cu publicul româ- 
nesc confirma succesele internaționale. 
Lumina unei muzicalități uimitoare 
a iradiat, în primii ani de afirmare, 
copil-minune fiind, în spaţii culturale, 
de la cele ale orașului natal, la aula 
Palatului Cotroceni, pe care o inaugura 
cu un concert de Mozart împreună cu 
Filarmonica din Ploiești, la debutul 
timpuriu din Studioul „Mihail Jora” al 
Radiodifuziunii Române sub bagheta lui 
Iosif Conta, sau concertele susținute sub 
bolta Ateneului Român. 

La o vârstă a tinereţii afirmate, 
Mihaela Ursuleasa devenise o muziciană 
impetuoasă, solidă în demersul său 
instrumental, sensibilă și stăpână pe 
mijloacele unui talent de remarcabilă 
anvergură. Atrași de luminozitatea unei 
personalități puternice, am ascultat-o, de 
fiecare dată, cu încântare, descoperind, 


pe cât posibil, momentul de graţie a 
tinereții sale nepereche. Cu fiecare etapă 
a implicaţiei interpretative, Mihaela 
Ursuleasa se arăta deschisă spre facturi și 
stiluri diferite, cărora le investiga relațio- 
narea cu propriul talent. Ca selecţie 
muzicală, ea ne-a dezvăluit dorința de 

a se redescoperi, cu pasiune sinceră, în 
muzicile interpretate, fără a face concesii 
formulelor de succes. Prefera uneori 

să aducă în dar publicului o muzică 
necunoscută, alteori, cu impetuozitatea 
tinereții, propunea soluții interpretative 
proprii și...”neconformiste”, chiar dacă 
risca să-i șocheze pe tradiționaliști. 
Drumul ei prin arta pianisticii, 
strălucirea pe marile scene ale lumii, 

în colaborări prestigioase, s-a dovedit 

o călătorie emoţionantă ce ne-a arătat 
că artista nu se lăsa inoportunată de 
umbrele și dificultăţile dramatice ale 
existenţei, fiind încurajată mereu de 
credinţa în frumosul artei și dragostea 

de ţară prin faima cu care a urcat spre 
glorie, într-o ameţitoare ascensiune a 
celebrităţii autentice. 

După fiecare concert, speram să nu 
ne uite, să revină, păstrându-ne apro- 
piaţi de munca și visele ei. Este foarte 
greu să credem că ne-a părăsit pentru 
totdeauna, că darurile ei minunate sunt 
acum învăluite de negura ultimului 
drum. Pare imposibilă a astfel de mare 
pierdere, ce ne obligă să mai cunoaștem 
o dată suferința despărțirii veșnice. 

Numele Mihaelei Ursuleasa se 
alătură prea grăbit marilor pianiști 
români tineri care au precedat-o — Dinu 
Lipatti sau Tudor Dumitrescu =, plecaţi 
asemenea ei să se întâlnească cu îngerii. 
Cum să-i pronunțăm numele, să-i 
ascultăm înregistrările rămase mărturie, 
ștergând lacrima tristeții întunecate 
tragic, a unei flori care nu mai există, a 
unui pian ce nu va mai cunoaște mâna 
artistului mângâindu-i clapele?! 

3mai - Ziulie 2012. Prima ediţie a Festivalului „Sergiu Celibidache”. 
La 100 de ani de la naşterea marelui dirijor. 
În anul declarat de UNESCO Anul Sergiu Celibidache. 


Adina 
Dragomir 


estivalul „Sergiu Celibidache” 
s-a întins pe durata a 3 luni și 

în mai multe orașe (București, 
lași, Roman - locul de naștere 


Cristian Mandeal: 


„Am descoperit în dirijorul 
Celibidache un compozitor 
de mare clasă“ 


„Demola și întregea totodată, complexa 
și ilumina, clătina și întărea. A fost adulat, 
temut, respectat și iubit, iar apropierea de 
el era percepută ca un contact nemijlocit 
cu geniul întruchipat.“ Este vorba, desigur, 
despre Sergiu Celibidache, iar vorbele sunt 
ale elevului său, dirijorul Cristian Mandeal, 
care a deschis, alături de Orchestra Română 
de Tineret, seria de concerte din Festivalul 
„Sergiu Celibidache” cu lucrarea dedicată 
copiilor „Grădina de buzunar.“ Compusă de 
Celibidache în 1978, Der 'Taschengarten 
(„Grădina de buzunar“) este o suită pentru 
orchestră în 13 părți. Una dintre puţinele 
lucrări scrise de dirijorul român. Ideea 
lucrării s-a născut dintr-o strânsă colaborare 
cu mai mulți copii și este dedicată lor. Dar, 
de fapt, titlul iniţial a fost altul, am aflat 

a dirijorului). Au fost cursuri de măestrie 
cu profesori care l-au cunoscut pe 
Celibidache, foști elevi de-ai lui, lansare 
de monedă cu chipul artistului, filme 
despre viaţa lui, expoziţii de fotografie, 
dezvelire de bust. 

lar de la 30 iunie până la 7 iulie 
au fost concertele dedicate dirijorului 
român. Două dintre ele au atras la 
Ateneu mai mult public decât putea 
sala mare să cuprindă. Cel de deschi- 
dere și cel de final. Nu întâmplător. 


de la dirijorul Cristian Mandeal într-un 
interviu imediat după concert. 


-Ce aţi simţit dirijând această lucrare? 

Este prima dată când o dirijaţi... 

-A fost o plăcere să dirijez această 
lucrare. A fost și emoţionant. Pentru 
că am descoperit în Celibidache cu 
totul altceva decât știam, adică am 
descoperit un compozitor de mare 
clasă al secolului XX, un compozitor 
care reunește în această lucrare toate 
stilurile, toate procedeele componistice 
ale secolului de până la el, mă gândesc 
în special la prima jumătate a secolului 
XX. Există aluzii pornind de la Ravel, 
Stravinski, Prokofiev, Bartok, chiar și 
muzică de jazz sau muzică sud-america- 
nă. Dar a nu se înțelege că e un ghiveci. 
Nicidecum! El topește toate aceste 
prototipuri muzicale într-o personalita- 
te foarte distinctă. 


-Și ce fel de lucrare a rezultat? 

-Lucrarea este șarmantă, este o lucrare 
care te ia pe sus, nu e deloc pășunistă, 
nu are niciun moment de nesiguranță, 
dar, în același timp nici nu se dorește de 
avangardă din punct de vedere stilistic, 
n-are ambiția să descopere lumi noi, 
proceduri sau procedee muzicale sau 
componistice, ci le folosește pe cele de 
până la el într-un mod foarte creator. Cu 
alte cuvinte, Celibidache a avut curajul să 
scrie în Do major, ceea ce nu e puţin lucru 
astăzi, când s-au cam tocit procedeele. 
Chiar și pe vremea când a scris-o, acest 
fapt constituia încă un curaj. 


În cele două concerte am descoperit 
cu toții o faţetă inedită a lui Sergiu 
Celibidache, aceea de compozitor. 
Festivalul a început cu o lucrare scrisă 
de el, în primă audiție în România și 
s-a încheiat cu o premieră mondială a 
unei alte lucrări compuse de dirijorul 
român. 

Compoziţia lui Sergiu Celibidache, 
„Grădina de buzunar“, a fost prezentată 
pentru prima dată în întregime publicu- 
lui din România la 30 iunie. 


-Titlul lucrării pare unul de 

poveste... 

-Cele 13 părţi, de fapt 12, cu repetarea 
primei părţi ca o a 13-a, sunt lucrări de 
sine stătătoare, se completează una pe 
cealaltă, merg într-un fel de evoluţie până 
la sfârșit și ai impresia că asiști la o ade- 
vărată poveste a unui copil care se joacă 
cu jucăriile lui multe din sertar, de fapt 
„săltar“ pentru că, puţină lume ştie asta, 
dar titlul original este „Grădiniţă-ntr-un 
săltar“, care sună cu totul altcumva decât 
„Grădina de buzunar“, care a fost tradus 
din titlul german „Der Taschengarten“. 
Dar, de fapt, Celibidache a scris-o prima 
dată cu titlul în română! Deci copilul 
care își deschide „săltarul“ și de unde își 
scoate diversele jucării, poveștile cu care 
își umple ziua și fanteziile, iar pe noi ne 
duce exact în lumea aceasta. E absolut 
minunată lucrarea. 


-Faptul că această lucrare a fost 
interpretată de o orchestră atât de 
tânără, e un avantaj? 

-Nu am făcut până acum o legătură 
directă între titlu și orchestră (râde), dar 
sigur că este în avantajul lucrării. A fost 
cântată de o echipă tânără care nu și-a 
pierdut încă amintirile copilăriei. Au 
cântat-o cu angajament, cu șpriț, cu șarm. 


-Este o lucrare dificilă? 

-Vorbind strict muzical, lucrarea este 
de o mare dificultate. Se dorește simplă 
ca mesaj, ca și capacitate de a fi receptată, 
dar este o lucrare extrem de elaborată 
componistic, adică este foarte aproape din 


) 
Publicul aplaudă în picioare 

Orchestra Română de Tineret 

- Pip de 
PRR error af după interpretarea lucrării 
h ( 0NNOOPRRAERERRAIRORroraro CO DAOONG DEE o = „Grădina de Buzunar“ 


punct de vedere componistic cu tehnica lui E e PI. 
Enescu. Este una dintre cele mai complexe Dirijorul Cristian Mandeal, 
lucrări cu care m-am întâlnit, așa încât i 

Celibidache cu atât mai mult constituie o 

surpriză plăcută pentru public, cu cât am 

descoperit un extraordinar compozitor, 

cu o extraordinară imaginaţie a sunetului. 

Percuţia este folosită cu o subtilitate cum 

rareori se poate auzi, poate doar la Ravel... 

Nu mai vorbesc de procedeele cordarilor... 

Fiecare instrument aproape că-și epuizează 

mijloacele. Se folosește absolut tot ceea ce 

este capabil să facă un instrument. 


-Mă convingeţi că este un compozitor 

genial, așa cum a fost şi un dirijor 

genial. De ce a scris atât de puţin? 

-Pentru că nu a avut timp. Compoziţia 
necesită timp, trebuie să stai la masă, la 
pian, să îţi lași răgaz, ori un om care a 
dirijat toată viaţa cu intensitatea și în 
cantitatea cu care a făcut-o Celibidache 
nu și-a găsit timpul suficient pentru a 
compune. 


Cu toate astea, am ascultat la 
Ateneu două dintre compozițiile sale. 
Dacă seria concertelor a început cu 
„Grădina de Buzunar“, finalul, cel de 
pe 7 iulie, a fost cu premiera mondială 
„Haz de necaz“, considerată de către 
critici „o altă capodoperă“, lucrare 
pe care Celibidache a refuzat să o 
dirijeze din dorinţa de a o lăsa pentru 
generaţiile următoare. Acel moment a 
venit pe 7 iulie. 


Mark Mast: „«Haz de necaz» este 
cea mai complexă lucrare pe care 
mi-a fost dat să o dirijez“ 


Dirijorul Mark Mast, fost elev și 
coleg de-al lui Celibidache este cel care 
a dirijat această lucrare în premieră. La 
finalul concertului era copleșit: 


- Aţi repetat cu orchestra mai bine 
de o săptămână această lucrare, cum 
este „Haz de necaz“? 

-Suita românească „Haz de necaz“ 
este o lucrare cu totul și cu totul 
extraordinară care solicită atât din 
partea orchestrei, cât și a dirijorului 
absolut toate capacitățile la maximum. 
Este o experiență extraordinară să o 
interpretăm cu orchestra și să auzim 
cum sună. Pentru mine, până în prezent, 
este cea mai complexă partitură pe care 
am văzut-o vreodată. Atât de multe 
contrapuncte, atât de multe motive și 
teme, atât de multe schimbări de măsură 
şi tempo, el având un incredibil simţ 
pentru culoare și pentru posibilităţile 
tehnice și sonore ale unei orchestre 
simfonice. 

Celibidache cere un aparat 
orchestral impresionant: optsprezece 
viori prime, nouăsprezece suflători 
de lemn, cu nouăsprezece voci 
diferite, fără dublaje, apoi cincispreze- 
ce suflători de alamă: șase corni, patru 
trompete, patru tromboni și tuba, apoi 
timpani, plus opt percuţioniști, pian, 
două harpe... absolut incredibil! Au 
fost o sută șaisprezece instrumentiști 
pe scenă. Ei bine, acesta este doar 
cadrul în care lucrează, dar în interior 
are un incredibil laborator simfonic. 
Folosește toate tehnicile, toate 
cunoștințele despre instrumentaţie 
ale unui muzician care a dirijat un 
Ravel, un Debussy... Câteva părţi sunt 
scrise în stil simfonic, astfel încât pot 
fi considerate părți ale unei adevărate 

simfonii... Nu am mai auzit așa ceva 
până acum! 


-Ce părere a avut orchestra de 

această partitură? 

-Orchestra Filarmonicii „George 
Enescu” a demonstrat capacitatea, 
flexibilitatea și înţelegerea pentru 
complexitatea instrumentației și 


structura ritmică. Aceasta este o lucrare 
pe care vom începe să o descoperim, să 
vedem ce se ascunde în ea. Nu este o 
lucrare care se învață într-o săptămână, 
este o lucrare care necesită aprofundare 
ani de zile, pentru a fi descoperită și 
învățată, și sper că de acum încolo gloria 
şi victoria acestei lucrări să triumfe în 
lumea muzicii. Asta ar fi dorința mea! 


-Un spectator spunea că 
această lucrare reflectă spiritul pur 
românesc... 
-Exact așa este! Celibidache a 
adunat în această piesă toate aromele, 
personajele, emoțiile, ritmurile pe care le 
poţi experimenta aici în România. Este o 
lucrare dedicată țării în care el s- 


Am spus-o de atâtea ori: s-a născut 


s-a născut. 


român, a trăit român și a murit român. Și 
această lucrare este unul dintre motivele 
pentru care el va ramane în istorie ca 
unul dintre cei mai mari români. 


Dintre ţările care au celebrat, 
prin festivaluri, cei 100 de ani de la 


Atmosferă la Concertul 


de închidere a Festivalului 
Sergiu Celibidache 


Lulu 


i Su 


nt 
Ș e n, 23 Fei 


nașterea dirijorului, România 
a fost singura care a beneficiat 
de acest unic eveniment, dezvăluirea 
laturii de compozitor al celui 
mai mare dirijor al lumii. 
Am fost martori la scrierea unei 
pagini de istorie. 
De aceea, am consemnat 

câteva impresii: 

Principele Radu, Principesa 
Margareta, Serge Celibidache 
și Emil Constantinescu, 

în loja principală 

Concert Orchestra 
Română de Tineret, 


„Gradina de Buzunar“ 


Violonistul Rony Rogoff (fost elev al 
lui Celibidache, prieten vechi) despre 
„Haz de necaz“, după concert: 


„Deși am fost în preajma lui când o 
scria, nu am auzit-o niciodată în întregime. 
Știu că am fost împreună în Copenhaga 
şi a scris o parte acolo. A scris parte din ea 
şi când stăteam la Miinchen. Vorbeam, 
râdeam despre această lucrare, dar nu am 
ascultat-o niciodată. Acum, după ce am 
ascultat-o în sala Ateneului, îmi dau seama 
că este extrem de complicată. Multe lucruri 
se întâmplă în interiorul ei. Vreau să felicit 
orchestra care a fost foarte răbdătoare şi 
ascultătoare, iar Mark Mast a făcut o treabă 
extraordinară în încercarea de a o descifra. 
A fost o muncă istovitoare, într-adevăr. Dar 
am văzut că a avut un mare impact asupra 
oamenilor și asta este minunat! 


Serge Celibidache despre „Haz 
de Necaz“, după prima repetiție 
generală: 


„Lucrarea e fascinantă. Când o 
compunea, mi-a cântat și mie o parte 
la pian, la percuție... De atunci, mi-am 
dat seama că e o nebunie, o piesă foarte 
bogată. Este foarte dificil să vezi unde 
este linia principal, pentru că sunt 
foarte mulți instrumentiști. Mark Mast 
și orchestra abia acum o descifrează. 
Cred că avem nevoie de 10 ani să 
înțelegem tot ceea ce este acolo pentru 


Pianistul Dan Grigore despre „Haz 
de necaz“, înainte de a o asculta în 
concert: 


„N-am ascultat niciodată această 
lucrare, dar mi-a vorbit el de ea. Mi-a 
povestit amănunte foarte picante, unele 
dintre ele trebuie spuse cu perdea: este 
vorba de niște subtilităţi din limba 
română, sunt niște titluri în limba 
română pe care nu putea să le publice 
pentru că nu puteau fi traduse, așa că a 
fost nevoit să le schimbe. Mă întreba: 
cum să spun la cuvântul ăsta (care era 
un cuvânt licenţios în românește) în 
germană, în franceză? Și o întreba și pe 


că e foarte, foarte bogată. A fost un 
impact extraordinar când am auzit-o în 
întregime. În timp ce o ascultam, parcă îl 
vedeam pe tata, se simt în ea fațetele lui. 
Dorinţa mea este de a merge cu această 
lucrare mai departe, mulți alți maeștri să 
o descifreze, să putem descoperi împreună 
ce-i cu această partitură. E fascinant să 
intri astfel în universul lui tata. Dacă 

nu l-ai cunoscut pe tata, cu Haz de 

necaz ajungi să îi vezi multiplele fațete: 
generozitatea lui, exigenţa, caracterul 
plin de umor, de fapt această lucrare este 


Sergiu Celibidache.“ 


loana (n.r., soția lui Sergiu Celibidache): 
poți să spui așa în germană! Ea îi spunea 
că nu. Dar în franceză? Nici atât (râde). 
Eu cred că este o lucrare în care a vrut 
să prindă ceva din spiritul năzdrăvan și 
ludic al românului, din spiritul acesta de 
râsu' plânsu” care ne caracterizează și pe 
care el îl știa foarte bine. El era un tempe- 
rament extrem de ludic, era un om foarte 
glumeţ, extraordinar de jucăuș și plin de 
umor și de inteligență, dar în meserie, 
în muncă, în vocaţie era extraordinar de 
serios, extraordinar de perseverent în a-și 
urmări idealul. Nu făcea niciun rabat de 
la acest ideal şi cred că asta se vede foarte 
bine în «Haz de necaz.»*“ 


Lucrarea 
„Haz de necaz“ 

Horia Mihail, 
un pianist 
_câlator 


olistului îi șade bine cu 

drumul este o parafrază 

deloc forţată a zicalei rostită 

adesea cu un oftat și o undă 
de regret, atunci când gazdele au fost 
primitoare. Este o vorbă care ar trebui 
să caracterizeze cariera oricărui artist 
de valoare internațională. Din păcate, 
lucrurile nu stau întotdeauna așa. 

Datorită atât felului în care se pre- 
zintă scara de valori în ceea ce privește 
procesul cunoașterii în general, cât și 
regulilor proprii pe care le generează 
economia de piață, de tip concuren- 
țial, nu puţini sunt muzicienii care, 

eși sunt poate remarcabili artiști, nu 
sc drumul către public. 

Acest lucru se datorează în mare 
măsură societăţii, care priveşte în 
deceniile din urmă tot mai mult către 
formă și tot mai puţin către conţinut, 
dar și artiștilor care privesc fenomenul 
într-o manieră contemplativ-fatalistă. 

Din acest punct de vedere, 
pianistul Horia Mihail este — din 
fericire pentru societatea din rândul 
căreia face parte -— o fericită excepţie. 
Dedicat ideii că în România cultura și 
mai precis cultura muzicală, reprezintă 
o noțiune eclipsată de prezent, dar 
care are, indiscutabil, un viitor, 
pianistul român a ales să se reîntoarcă 
în ţară din Statele Unite ale Americii, 
unde finalizarea studiilor îl găsea în 
postura unui artist înscris ferm pe 
drumul consacrării, pentru a se dedica 
unei cariere care să aibă ca punct de 
pornire ţara natală. 

Aceasta este — pe scurt — introduce 
rea absolut necesară a condiţiei de că- 
lător neobosit pe drumurile României 
a pianistului Horia Mihail, care a 
acumulat deja o experienţă enormă în 
cadrul diferitelor proiecte pe care le-a 
iniţiat și susținut, fie că a fost vorba 
despre Music On cu Romanian Piano 
Trio alături de violonistul Alexandru 
Tomescu și de violoncelistul Răzvan 
Suma, de Duelul Viorilor alături de 
violoniștii Gabriel Croitoru și Liviu 
Prunaru, de turneul delor trei dive 
alături de Ruxandra Donose, Leontina 
Văduva și Teodora Gheorghiu, Flautul 

Horia Mihail, 
la Pitești 


de aur alături de flautistul lon Bogdan 
Ștefănescu, sau de Pianul călător, un 
proiect solo care se află în acest an la 
cea de a doua ediţie. 

Pianul călător, purtător al unui puter- 
nic mesaj cultural și afectiv, încărcat de 
semnificația istorică a prezenţei lui Franz 
Liszt și a pianului său Erard pe teritoriul 
Principatelor Române acum mai bine 
de 165 de ani în urmă, proiect inițiat 
de Radio România Cultural și asociația 
culturală ACCENDO, marchează, 
la cea de a doua ediție, prezenţa în 
douăzeci de orașe din România cu un 
final prevăzut a avea loc la Chișinău, pe 
data de 11 iulie. 

Muzica pe care a ales-o Horia 
Mihail pentru acest nou turneu se află 
sub semnul dualității și, uneori, chiar 
al pluralității de semnături, străbătând 
aproape trei secole de istorie, pornind 
de la Chaconne de Bach-Busoni și 
ajungând la Șase dansuri românești 
de Bella Bartok. Ideea rămâne 
valabilă atât în programul de recital, 
cât și în apariţiile cu orchestra care 
jalonează acest lung turneu, rezervate 
seducătoarei și spectaculoasei Rapsodii 
pe o temă de Paganini de Rachmaninov. 

Se poate spune despre acest turneu 
de amploare că reprezintă cu adevărat 


un tur de forță atât din punctul de 
vedere al repertoriului — transcripţiile 
fiind prin excelenţă tărâmul explorării 
limitelor tehnicii pianistice — cât și 
din punctul de vedere al ariei imense 
de cuprindere care cuprinde 20 de 
orașe din România, dar și Chișinău, în 
Republica Moldova. 

Dar după cum declară Horia 
Mihail: „Oricât de multe concerte aș 
avea de susținut în acest turneu, din 
fericire nu intervine rutina, pentru că 
fiecare seară este specială în felul ei. 
Publicul asistă la un spectacol viu, iar 
eu încerc să le prezint de fiecare dată 
O poveste interesantă și incitantă. Îmi 
doresc ca publicul din următoarele orașe 
pe care le voi vizita să fie cel puţin la 
fel de entuziast şi entuziasmant precum 
cel al primelor concerte” (la momentul 
acestei declaraţii susținea recitalul 
de la Opera maghiară din Cluj, într-o 
atmosferă plină de căldură), cel de al 
optulea din seria de 22 de concerte 
dintre care șase sunt cu orchestra — un 
eveniment care s-a integrat cu succes 
în atmosfera culturală clujeană 
dominată la acel moment de TIFE. 

Beneficiind de un public educat 
și numeros, mereu atent și capabil să 
aprecieze calitățile excepţionale ale 


Pianul călător a ajuns 
la Sânnicolau Mare 


[ 
A 


solistului, Horia Mihail și-a susţinut cu 
mare bucurie programul său strălucitor, 
dar și foarte dificil în același timp. 

O stare de fapt pe care artistul a 
transformat-o într-o adevărată artă 

a seducţiei, având la bază un discurs 
dezbrăcat de efecte, pus doar în slujba 
ideii muzicale, a inefabilului produs de 
conjuncția personalităţii artistului cu 
textul și subtextul partiturii. 

Pianistul Horia Mihail a străbatut 
timp de o lună și jumătate ţara de la 
nord la sud și de la est la vest, ajungând 
de la Baia Mare la Pitești și de la 
Mamaia la Sânnicolau Mare. Pianul 
călător l-a însoţit în călătoria către 
unele dintre aceste orașe și anume 
către acelea în care nu există piane de 
concert performante, care să permită 
susținerea unor astfel de evenimente. 

În data de 30 iunie, în oraşul în 
care s-a născut celebrul compozitor 
Bella Bartok, cel de-al doilea pian 
călător, un Bluthner de concert pus la 
dispoziție de Societatea Română de 
Radiodifuziune pentru acest proiect 
gândit pe o durată de trei ani, inițiat și 
organizat de Radio România Cultural 
și asociaţia culturală Accendo — a fost 
pus la dispoziția comunităţii locale din 
Sânnicolau Mare. 

Festivalul și 
concursul naţional 
de interpretare 
a liedului 
„IONEL PERLEA” 

Grigore 
Constantinescu 


n ţara de lumină a tărâmului 
Ialomiţei s-a ridicat arhitectura 
spirituală a Concursului și 
Festivalului naţional de 
interpretare a liedului „lonel Perlea”. 
Ctitoria acesta muzicală este menită a 
aduce omagiul nostru pentru cel care 
a fost marele artist român, aparținător 
al culturii universale, dirijorul și 
compozitorul IONEL PERLEA. Există, 
printre cei care au lucrat la această 
faptă, recunoscută drept o valoare a 
patrimoniului UNESCO, oameni care 
cred în mai binele nostru prin artă. Le 
aducem aminte mereu numele, pentru 
ca pretutindeni să fie cunoscuţi drept 
putători de steag cu însemnele ţării 
românești. Se întregește astfel ima- 
ginea iniţiatorilor și continuatorilor, 


potrivit cuvântului enescian „ideea 
frumoasă dăinuie”. Poate fi exemplară 
solidaritatea cu care artiștii de pe 
cuprinsul țării, fie maeștrii, invitați 
în recitalurile Festivalului și în juriile 
Concursului, fie tinerii veniți să-și 
demonstreze valoarea, la început 

de carieră, se înscriu în Cartea de 
Onoare a evenimentului, de peste 
două decenii, alături de reprezen- 
tanții conducerii Judeţului Ialomiţa, 
municipiului Slobozia și Centrului 
cultural UNESCO „Ionel Perlea”, 

în calitate de organizatori împreună 
cu Uniunea Criticilor Muzicali din 
România „Mihail Jora”. 

Printre membri fondatori, cei cu 
care am fost, an de an, împreună, ne 
amintim nume strălucite ale artei 
muzicale, precum Maria Slătinaru 
Nistor, Bianca Manoleanu, Remus 
Manoleanu, lonel Voineag, Claudia 
Codreanu, pianiștii Alexandru 
Petrovici, Andreiana Roșca, Vasilica 
Stoiciu Frunză, poetul Șerban Codrin, 
compozitorul Theodor Grigoriu, scri- 
itorul Nicolae Stan, criticul muzical 


Li $ 


FESTIVALUL Si CONCURSUL NATIONAL 
bE INTERPRETARE A LIEDU 


Le aducem aminte 
mereu numele, pentru 
ca pretutindeni să 

fie cunoscuți drept 
purtători de steag 

cu însemnele țării 
româneşti. 

Daniela Caraman Fotea, teleasta 
Ivona Cristescu, directoarea Casei 
de cultură Doina Roșca, mai apoi 
noii veniți Ana Rusu, Oana Andra, 
Florenţa Marinescu, Radio România 
Muzical, Televiziunea naţională, 
Antena | ş.a. Alături de lonel Perlea, 
s-a adăugat omagiul adus unor artiști 
intraţi în eternitate, ce au fost aici 

în ediţiile anterioare — Doina Micu, 
Emilia Petrescu, Martha Joja, Steliana 
Calos, Mihaela Agachi, Adela Burlui, 
Dan Voiculescu - nume integrate în 
palmares cu premii devenite emble- 
matice pentru competiția marcată de 
Trofeul lonel Perlea. 

Dintre caracteristicile de unicat 
ale manifestării anuale ialomiţene 
desprindem ideea, păstrată cu consec- 
venţă, a recitalurilor susținute mai cu 
seamă de membri ai juriilor, adevărat 
laborator-master pentru participanţii 
competitori, care își ascultă maeștrii 
ce le apreciază la rându-le evoluţiile. 
Un alt factor de originalitate este 
cultivarea contribuţiei, în repertoriul 
de concurs, la viaţa acestui gen de 
muzică-poezie în contemporaneitate, 
prin compoziţii special oferite de 
compozitori români actuali, “capul de 
coloană” fiind însuși muzica lui lonel 
Perlea 

La Slobozia există deja numeroase 
inițiative destinate a demonstra că 
locul de pelerinaj își merită atenţia din 
parte tuturor românilor și, de ce nu, a 
tuturor celor care doresc să cunoască 
arta și spiritualitatea poporului nostru. 
Casa memorială, Centrul cultural 
“Jonel Perlea”, monumentul ridicat 
în memoria artistului Concursul și 
Festivalul Naţional de interpretare a 
liedului “Ionel Perlea”, aflat la cea de 
a XXI-a ediţie, sunt astfel de semne. 
Pentru marii oameni ai țării, pentru 
cei care i-au înfrumusețat peisajul 
cu rosturile măiestriei, nu există altă 
recompensă, alt gest de recunoștință 
decât dragostea noastră. Ivit din 
iubire, din dorința perpeturării unui 
model de excepţie, Concursul și 
Festivalul creează la Slobozia, în fieca- 
re primăvară, un eveniment de reper 
artistic pe harta muzicală a României, 
adăugănd la cununa județului 
Ialomiţa însemnele nestematelor 
sonore, ale vibraţiei sentimentului 
și frumuseţii creației componistice și 
interpretative muzicale. 

„Consolidăm solidaritatea dintre au- 
toritate și cultură pentru excelenţă”; iată 
cuvintele domnului Silvian Ciupercă, 

Ctitoria aceasta 
muzicală este menită a 
aduce omagiul nostru 
pentru cel care a fost 
marele artist român, 
aparținător al culturii 
universale, dirijorul 

şi compozitorul 

IONEL PERLEA. 


O ctitorie la care au 
contribuit muzicieni 
din toată țara, cărora 
i se adaugă mereu 
prezenţa unor noi Şi 
valoroşi reprezentanţi 
ai elitei muzicale 
naționale. 


președintele Consiliului Judeţean 
Ialomiţa în prefața noii ediţii, a XXI-a 
(majoratul pe... stil vechi) desfășurate 
în 2012. “O ctitorie la care au contribuit 
muzicieni din toată țara - adăuga Doina 
Roșca, Directoarea Centrului cultural 
UNESCO Ionel Perlea din Slobozia 

-, cărora li se adaugă mereu prezența 
unor noi și valoroși reprezentanți ai 

elitei muzicale naţionale.” În 2012 

au fost Nicoleta Colceiar și Dana 
Chifu de la Universitatea de Vest din 
Timişoara, Verona Maier - UNMB, 
lonuţ Ștefănescu de la Filarmonica 
bucureșteană. 

O idee aparte a ediției comentate 
acum: florilegiul de lieduri pe versuri 
de Ilie Comăniţă ce subliniază spusele 
Doinei Roșca despre faptul că “în 
județ există rezerve de talent pe care 
noi dorim să le promovăm” (printre 
acestea și și expoziţiile de pictură 
ale creatorilor ialomiţeni expuse în 
incinta Centrului). 

Poetul Ilie Comăniţă este acum 
agreat de componistica muzicală, 
fapt dovedit prin creaţiile mai multor 
muzicieni cu lieduri în primă audiție 
pe stihurile sale: Valentin Petculescu, 
Darie Nemeș Bota, Mihai Măniceanu, 
Mihai Murariu, George Balint, Andrei 
Tănăsescu, interpretate cu măiestrie 
de artă a vocalității și pianisticii de 
către soprana Bianca Manoleanu, 
pianistul Remus Manoleanu. 

În ultima secvenţă de Festival, 
după cele șase recitaluri ale membrilor 
juriului, am ascultat o surpriză — 
“lieduri fără... cuvinte”, interpretate de 
lonuț Bogdan Ștefănescu — flautul de 
aur al muzicii noastre, la pian Verona 
Maier, încheiere în triumf a unei ediţii 
cu numeroase momente de excelență. 

Pentru a doua oară, manifestările 
festivaliere au inclus şi un concert 
de muzică sacră, susținut de Corala 
Sfântul Mare Mucenic Mina a 
Protopopiatului Slobozia, concert des- 
fășurat la Mănăstirea Sfinţii Voievozi, 
în prezenţa Preasfinţitului Vincențiu, 
Episcopul Sloboziei şi Călăraşilor. 
Înființată în 2009, la iniţiativa Pc. Pr. 
Protopop Dumitru Drăghici și a Pc. Pr. 
Cătălin Stanciu (dirijor, compozitor, 
solist), formaţia impresionează prin 
sonoritate omogenă, voci armonioase 
şi armonizate, capacitatea de a trans- 
mite spiritualitatea unui repertoriu 
inspirat ales: muzică psaltică, de cult, 
prelucrări de folclor. Sunt calități evi- 
dente și prin CD-ul Credinţă și tradiţie, 
lansat cu acest prilej. Calitatea actului 


artistic a fost confirmată de emoția, de 
bucuria smerită a auditoriului — tineri, 
maturi, vârstnici. 

În acest an, bătălia pentru 
câștigarea Marelui Premiu al concursu- 
lui s-a dat între Academia de Muzică 
„Gheorghe Dima“ din Cluj-Napoca și 
Universitatea Naţională de Muzică din 
București. Participanţii au evoluat în 
fața juriului condus de subsemnatul și 
din care au făcut parte, între alţii, so- 
pranele Maria Slătinaru Nistor, Bianca 
Manoleanu, Silvia Sorina Munteanu, 
tenorul lonel Voineag și pianista 
Verona Maier. În cadrul galei au fost 
acordate premii speciale, podiumul 
concursului fiind ocupat de baritonul 
loan Ovidiu Stan - Premiul al III-lea, 
baritonul Adrian Prelucan - Premiul al 
II-lea, soprana Diana Florea - Premiul 
], Marele Premiu revenindu-le, ex 


FESTIVALUL SI CO NCU 


-""* NATIONAL 


DE INTERPRETARE „ -IEDULUI 
[di 
D. 


aequo, tenorului Stefan Korch de 

la Academia clujeană de Muzică 

şi sopranei Adelina Diaconu de la 
Universitatea Naţională de Muzică din 
București. 

Pentru a întregi imaginea 
Festivalului și concursului naţional de 
interpretare a liedului “Ionel Perlea”, 
cităm câteva gânduri, evidenţiate de 
criticul muzical Daniela Caraman 
Fotea, membră a juriului, în calitate 
de reprezentat al revistei de cultură 
muzicală MELOS: 

“Festivalul — carte de vizită a 
județului lalomiţa, are la rândul lui o 
emblemă: unică, irepetabilă, pentru 
care mulțumesc Proniei: prezentă an 
de an la concerte, distinsa Doamnă 
„Kleine” Stoian, nepoata lui lonel 
Perlea (asemănarea fizică este izbitoare), 
stenică, cu intense vibrații pozitive, 


Domnia sa creează arcul peste timp și 
timpuri între spiritualitatea de altădată 
și cea a zilelor noastre, un memento 
concret, pilduitor pentru genialitatea 

cu care lonel Perlea a încrustat creati- 
vitatea românească în cultura lumii. Au 
fost trei zile „de aur” la Festivalul datorat 
corifeilor din Slobozia pe care, cândva, 
un muzician inspirat l-a numit oraș-perlă 
şi în care, an de an, se șlefuiește... un 
diamant al sunetelor”. 


Prof. univ. dr. 
Grigore Constantinescu 


Este președintele Uniunii 

Criticilor Muzicali din România 
„Mihail Jora“ și 

președintele Concursului 

și Festivalului naţional de 
interpretare a liedului „Ionel Perlea“ 

Olimpiada 
tului de la 
di Brăila 


Fotografie de 
grup, la finalul 
Galei laureaților 

Mariana 
Nicolesco, 
în mijlocul 
laureațţilor, 
primind 
diadema 
Haricleei 
Darclee 


a Brăila s-a încheiat, 

concomitent cu Jocurile 

Olimpice, Festivalul și 

Concursul Internaţional de 
Canto „Hariclea Darcl&e”, unul dintre cele 
mai strălucitoare evenimente muzicale 
găzduite de România. 

Derulată, din 1995, sub înaltul 
patronaj al Preşedintelui României, 
această reuniune internaţională de unică 
anvergură grupează mai multe tipuri 
de evenimente: Concursul de canto, 
Masterclass-ul de interpretare vocală și 
scenică, concerte, recitaluri, spectacole de 
operă, conferinţe etc., toate beneficiind 
de o afluență de public cu adevărat 
impresionantă, cu mult peste capacitatea 
sălilor brăilene (inclusiv a frumosului 
Teatru „Maria Filotti”, scena debutului 
Haricleei Darclee). 

Dintre toate momentele unui 
asemenea festival, desfășurat pe parcursul 
a aproape două săptămâni, cel mai 
palpitant este, desigur, concursul, care 
a atras până acum mii de concurenţi de 
pe toate continentele. De exemplu, anul 
acesta participanţii au venit din 24 de ţări, 
unele vecine cu noi (Republica Moldova 

sau Ucraina), altele situate la distanțe 
impresionante (Brazilia, Japonia, China, 
Coreea de Sud, S.U.A., Canada), altele 
din zone puţin familiare iubitorilor muzicii 
clasice (Kazahstan, Armenia, Georgia, 
Turcia). 

Finalmente, din cei peste 160 de 
concurenţi (între 20-35 de ani) au rămas, 
după parcurgerea a trei etape, 30 de 
laureați. O cifră mare, poate prea mare, dar 
care reflectă nivelul foarte bun, excelent 
aș spune, la care s-au prezentat tinerii cân- 
tăreţi, atât în etapele preliminare, cu pian, 
cât și în Finala cu orchestră. Între aceştia 
diferenţele au fost mici, consfințindu-se 
prezența la Brăila a unei generaţii de soliști 
de operă talentați, foarte bine pregătiţi, 
având și dârzenia și ambiția de a lupta 
pentru a dovedi că au valoare. La fel ca și 
sportivii de la Jocurile Olimpice, și tinerii 
cântăreți au intrat într-o confruntare a 
celor mai buni reprezentanți ai noului val 
de artiști lirici, înfruntându-se cu fair play 
şi cu emoție pentru un loc pe podium. 

Juriul, prezidat de Mariana Nicolesco 
(iniţiatoarea și organizatoarea ciclului de 
evenimente derulat în memoria Haricleei 
Darclee) și de Nicolae Herlea, i-a mai 
avut în componenţă pe Marco Balderi 
(Italia), dirijorul Orchestrei Festivalului, 
pe baritonul și profesorul Daniel 
Stanislaw Kotlinski (Polonia), pe medicul 
şi pasionatul cercetător în domeniul 
operei Ștefan Poen (Israel), pe regizorul 
Flavio Trevisan (Italia) și pe scenograful 
Eugenio Girardi (Italia). Ei au avut dificila 


sarcină de a-i diferenţia pe câștigători, 

în contextul în care, anul acesta parcă 
mai mult ca niciodată, omogenitatea 
valorică a fost evidentă, inclusiv pe paliere 
care cuprind toate tipurile de voci, de la 
soprane de coloratură la bas cantabil, de la 
tenor mozartian la soprană wagneriană, de 
la bariton dramatic la soprană lirică. 

La finalul unei Gale a laureaţilor 
care a durat aproximativ patru ore, 
numele României a apărut, din nou, în 
fruntea clasamentului, soprana clujeană 
Adela Zaharia cucerind Marele Premiu 
„Darcl&e”, ex-aequo cu tenorul Medet 
Chotabaev din Kazakhstan. 

Foarte tânără, frumoasă, cu 
temperament scenic, Adela Zaharia a 
interpretat aria Rosinei, Una voce poco fa, 
din opera Il Barbiere di Siviglia de Rossini, 
primită cu urale de un public cunoscător, 
care a asistat cu răbdare și cu emoție la 
toate etapele concursului și la toate mani- 
festările Festivalului. Într-adevăr, farmecul 
vocii, virtuozitatea arătată în pasajele de 
agilitate, siguranţa și claritatea acutelor, 
timbralitatea omogenă, vibrato-ul perfect 
calculat, capacitatea de a transmite emoție 
au fost, iată, ată-urile cu care compatrioata 
noastră a obținut voturile unui juriu de 
maximă exigenţă, laolaltă cu admirația 
tuturor. 

Cel cu care a împărțit Marele Premiu 
(în valoare de 15.000 de dolari, oferit 
de Banca Naţională a României) a fost, 
poate surprinzător pentru cei care nu l-au 
auzit cântând, tenorul Medet Chotabaev, 


Marele 
Premiu 
„Darclee“, 
ex-aequo 
- soprana 
Adela 
Zaharia, 
România 


un tânăr interpret venit din stepele 

Asiei Centrale, dintr-o ţară care până 

de curând nu conta pe harta muzicală a 
lumii. Kazahstanul s-a lansat însă într-o 
dezvoltare spectaculoasă în ultimii ani, pe 
toate planurile. Capitala, Astana, este un 
oraș nou, clădit pentru viitor, ultramodern, 
care beneficiază de una dintre cele mai 
spectaculoase clădiri destinate muzicii: 
noua Operă, un uluitor proiect gândit 
sub forma unui fel de piramidă de sticlă, 
realizat de celebrul arhitect sir Norman 
Foster, baron al Imperiului Britanic (cel 
care a semnat și proiectul noului stadion 
Wembley din Londra). Era și de așteptat 
deci ca această țară să-și îndrepte atenția 
spre noua generație de cântăreţi, din care 
face parte și Medet Chotabaev, un tenor 
care a electrizat publicul brăilean prin 
interpretarea faimoasei și spectaculoasei 
arii pucciniene „Nessun dorma” din 
Tuvandot. 

Printre ceilalți laureați regăsim numele 
unor talentaţi studenţi și absolvenţi 
români ori din Republica Moldova 
(Marius Boloș — cu o excepțională 
interpretare a ariei lui Osmin din Răpirea 
din serai de Mozart, Ana Cebotari, 
Nadejda Cerhez, Bianca Mărgean, 
Bogdan Taloș, lustinian Zetea etc.), dar 
și străini care promit o frumoasă carieră 
viitoare (baritonul Aidos Zabagin, tot din 
Kazahstan, tenorii coreeni Lee Won Jong 
și Lee Hyeong-Seok ș.a.). 

De menţionat și un memorabil 
spectacol cu opera Trubadurul (în 


concert), solişti fiind Selma Pasternak 
(talia), Antonio Interisano (Italia), 
Matteo Suk (Coreea de Sud) și Silvia 
Passini (Italia), ca și un atrăgător concert 
în aer liber pe Esplanada Dunării, cu arii, 
pagini orchestrale și corale compuse de 
Verdi şi Wagner (cei doi giganţi ai operei 
al căror bicentenar va fi sărbătorit în 
2013), realizate cu concursul Orchestrei 


La fel ca şi sportivii de 

la Jocurile Olimpice, şi 
tinerii cântăreți auintrat 
într-o confruntare 

a celor mai buni 
reprezentanți ai noului 
val de artişti lirici. 


Marele Premiu 
„Darclee“, 
ex-aequo — 

tenorul Medet 
Chotabaev, 
Kazahstan 


Festivalului și a Corului Filarmonicii 
„George Enescu” (pregătit de Iosif lon 
Prunner). O menţiune specială pentru 
dirijorul Marco Balderi, un profesionist cu 
mare experienţă, cu o putere de muncă 
uluitoare și cu o dedicație totală arătată 
față de Festival și față de tinerii interpreți, 
cel care, pe parcursul a câteva zile, a 

făcut un adevărat tur de forță dirijând 

mii de pagini operistice, în concurs și în 
spectacolele adiacente. 

Felicitări câştigătorilor, tuturor 
participanţilor și Marianei Nicolesco, cea 
căreia i se datorează pe de o parte existența 
acestor evenimente, pe de altă parte 
cea care reușește să impună un standard 
calitativ extrem de ridicat, de la care nu 
se face rabat sub niciun motiv. Cu atât 
mai binevenită a fost surpriza din finalul 
Galei laureaţilor: regizorul italian Flavio 
Trevisan i-a oferit marii noastre soprane 
un dar nepreţuit — nu aurul olimpic atât de 
râvnit în aceste zile, ci un aur al sufletului, 
aș zice: diadema de nestemate purtată 
de Hariclea Darcce în 1900, la premiera 
mondială a operei Tosca, de la Teatro 
Costanzi din Roma, diademă purtată apoi 
și de Maria Callas în 1957, la Florenţa. Un 
moment extrem de emoțţionant, un simbol 
al continuității, al valorii, al generozităţii, 
și al dragostei și pasiunii cu care Mariana 
Nicolesco promovează tinerele talente 
de astăzi, amintind, mereu, cu respect, 
de unul dintre primii artiști români care 
ne-au reprezentat, la cel mai înalt nivel, în 
străinătate — brăileanca Hariclea Darclce. 

Ion Bogdan Ștefănescu 


— 

Un vis implinit! 


Turneul Flautul 


Anamaria 
Spătaru 


in greșeală sau nu, mulți 
au numit turneul “Flautul 
Fermecat”. Aceasta pentru 
că, în primăvara acestui 
an, mai mult de 2000 de spectatori, 
au fost desfătaţi, asemeni zeilor, de 
sunetul extraordinar al flautului de aur 
Muramatsu ce îi aparține lui lon Bogdan 
Ștefănescu. 

Turneul “Flautul de aur “a început 
la 25 aprilie la Brașov și s-a încheiat 
luni, 7 mai, la “Teatrul Naţional „Ștefan 
lordache” din Caracal, trecând prin 
Pitești, Reșița și Sala Radio din 
București. Alături de pianistul Horia 
Mihail, lon Bogdan Ștefănescu a parcurs 
peste 2000 de kilometri prin ţară, 
neobosit în lupta sa pentru promovarea 
acestui instrument. 

Programul ales de cei doi mari instru- 
mentiști a fost unul deosebit de atractiv, 
cu lucrări de Bach și Mozart, Dvorak 
sau Poulenc, propunând însă și lucrări 
ale contemporanilor Taktakishvili și 
Mower, program ce a oferit publicului 
şansa de a-i vedea pe artiștii protagoniști 
și în posturi mai puţin convenţionale, 
iar reacțiile spectatorilor nu s-au lăsat 
așteptate:,, Aproape de divinitate, de 
perfecțiune, ce să vă spun. Este un instru- 
ment Cu totul și cu totul special nu numai 
pentru că e din aur, dar e într-adevăr ceva 
care te apropie de divinitate, de tot ce e 
mai frumos” ."O minune. Mi se pare o 
idee excelentă. Mie mi-a sugerat un tril 
de pasăre, vara.”, "Sună frumos. Nu am 
ascultat până acum”, au declarat aceștia. 

Deși am urmărit cu atenţie parcursul 
turneului, la final am mai avut câteva 
întrebări pentru lon Bogdan Ștefănescu: 


Anamaria Spătaru: V-a obosit 

acest maraton muzical? Practic, ați 

călatorit la volanul propriei maşini 

şi ați cântat aproape în fiecare zi, 

aţi vorbit cu presa, cu oamenii, ați 

prezentat expoziţia de flaute, ați 

audiat studenți și v-aţi lansat cartea. 

E mult, nu-i așa? 

Ion Bogdan Ștefănescu: Destul de 
obosit, dar foarte satisfăcut. Obosit 
pentru că am avut de parcurs 2000 
km și nu sunt obișnuit să conduc 
prea multe ore la rând. Drumul de la 
Pitești la Reșița a fost foarte lung și 
greu. Când am ajuns, cei de la radio ne 
așteptau pentru interviu și, practic, am 
intrat direct în concert, plecaţi de la 7 
dimineaţa. Între recitalurile stabilite 
a trebuit să mai cânt și la Filarmonica 
din București, unde întâmplarea a 
făcut să fie programate două dintre 
lucrările 


lui Ravel 

cu cele mai lon Bogdan 
importante STEFĂ NESCU he 
solouri de dna — 
flaut: Daphnies ÎN uvântit de 

și Chloe și 


Bolero-ul. Peste 
toate acestea, 
am avut și 

un alt recital 
numai cu lieduri 
de Schubert, 
pentru festivalul 
“Ionel Perlea”de 
la Slobozia, 
unde am cântat 
împreună cu Verona Maier. Dar, cred 
că așa trebuie să arate agenda unui 
solist. Satisfăcut, fiindcă am simţit, de 
fiecare dată, prin aplauzele publicului, 
că programul acestei serii de recitaluri 
realizate împreună cu pianistul “de 
aur” Horia Mihail și pianul său 
“călător” a fost apreciat, iar reacțiile 
celor intervievaţi au fost de-a dreptul 
măgulitoare. 


de Aur 


Din punct de vedere al imaginii a 

fost un câștig? 

A însemnat, mai ales, o prezență 
vitală în mass-media. Ceea ce Radio 
România Cultural și Asociaţia Accendo 
au creat ca imagine pentru mine a fost 
esenţial pentru succesul turneului. 
Recunosc că m-am simţit răsfățat, așa 
cum un artist ar trebui să se simtă în 
turneele organizate de alți impresari. 
Absolut toate detaliile - hoteluri, săli de 
concert, program de interviuri, recepții 
şi tot ceea ce înseamnă pregătirea de 
dinainte de recital - au fost perfect 
realizate. 


Acest instrument este unul 
excepțional, creat special pentru 
dvs. Cât de important este faptul că 
îl deţineţi? 


Din nou voi 
spune că sunt un 
răsfățat al sorții, de 
data aceasta de cei 
de la Muramatsu. 

Un instrument ca 
acesta se obține 
foarte greu. 
Practic, pentru 
mine este un 
vis împlinit. În 
primul rând că 
mă pot lăuda 
cu relația mea 
excepțională cu 
acești creatori 
fantastici de 
flaute, care, de-a lungul timpului, 
au urmat mari flautiști ai lumii și care au 
realizat această bijuterie în doar 8 luni, 
pentru a ajunge la mine exact de ziua 
mea, fiind practic cadoul din partea soţiei 
mele Anca Vidaeff-Ștefănescu. De obicei, 
chiar și cu plata în avans, se așteaptă 
mai bine de 2 ani. Ori, prin faptul că 
s-au ocupat în mod expres de realizarea 
instrumentului meu, cei de la Muramatsu 
și-au arătat prețuirea faţă de mine. 

Este o diferență mare între el și 
instrumentele pe care aţi cântat 
înainte? 

Este o mare diferență comparându-l 
cu alte flaute, dar această diferență 
poate fi simțită doar de un profesionist. 
Îţi oferă foarte multe posibilităţi 
coloristice și dinamice, dar numai dacă 
ai o tehnică bine fixată. Spre exemplu, 
dacă cineva mi-ar da un Ferarri, ar 
strica orzul pe gâște. Nu sunt capabil 
să folosesc la maximum performanţele 
şi calităţile incontestabile ale acelui 
motor. Probabil că nu aș sesiza o prea 
mare diferență față de mașina pe care 
sunt obișnuit să o conduc. Numai un 
şofer profesionist se va bucura și se va 
putea îndrăgosti de o astfel de mașină. 


Turneul a fost unul în care ați 

prezentat publicului flautul de 

aur, dar s-a dorit în același timp și 

unul de promovare a flautului ca 

instrument. De ce l-aţi gândit așa? 

M-am gândit că e timpul ca flautul 
să ocupe și în conștiința și preferințele 
publicului românesc locul pe care îl 
deţine în elita instrumentelor solistice 
pe plan mondial. Pe lângă acest motiv, 
a existat, desigur, ideea de a prezenta 
melomanilor un instrument unic în 
România, așa cum s-a întâmplat cu 
viorile Stradivarius și Guarnieri. Sunt 
instrumente care atrag publicul ca un 
magnet. Am ales programul de recital 
pentru a împăca gusturile cât mai multor 
ascultători. Sunt sigur că fiecare a avut 
o anume preferință din toată această 
paletă stilistică prezentată. Muzica 
Barocului este foarte mediatizată în 
toată lumea, iar melomanii noștri au o 
educaţie solidă și s-au bucurat de muzica 
lui Bach. De asemenea, Mozart este cel 
mai cântat compozitor din lume, dar 
sunt sigur că i-am surprins pe spectatori 
cu acea Sonată compusă la 8 ani. O 
adevărată bijuterie muzicală. Dvorak 
reprezintă un model al Romantismului. 
Este un compozitor prezent în toate 
programele stagiunilor din lume. Partea 
a doua a recitalului a fost dedicată 
compozitorilor secolelor XX și XXI 
prin prezența a muzicieni de mare forță: 
Francis Poulenc, Otar Taktakishvili și 
Mike Mower. Rafinamentul muzicii fran- 
ceze, cu evidente influenţe impresioniste 
ale Sonatei lui Poulenc, filonul post- 
romantic așezat pe o sensibilitate tipic 
rusească din Sonata lui Taktakisvili și 
sonoritățile de jazz, de muzică latino din 
“Sonata latino” a lui Mower au electrizat 
publicul. 


Aţi ales lucrări din repertoriul 
clasic, dar şi contemporan. Care au 
fost mai bine primite de public? 
Fiecare dintre aceste lucrări a avut 
adepți. Probabil că, pentru publicul larg, 
“Sonata Latino” a surescitat spiritele. 
Asta ne-am și dorit. De aceea am încheiat 
recitalul cu ea. Greu era să mai găsim ceva 
şi mai surprinzător ca propunere pentru 
public. lar surpriza mare pe care le-am 
oferit-o a constat în cele două bisuri de 
muzică populară care aparțin lui Tiberiu 
Brediceanu, dar, desigur, aranjate de 
noi pentru flaut și pian. În felul acesta, 
recitalul nostru a avut o traiectorie 
continuu ascendentă pentru ideea de show 
pe care ne-am dorit-o. Realmente a fost 
chiar o explozie de aplauze și urale în final. 


Aţi avut câteva momente de 

improvizație, iar la final ați oferit 

publicului, ca bis, şi o piesă 

populară. De ce aţi ales această 

rupere de convenţie? 

Orice iniţiativă bine condusă face 
parte din show. Lumea are nevoie 
de spectacol, fie și într-un recital 
convenţional, cum este cel de muzică 
clasică. Nu e la îndemâna oricui. După 
reacția publicului, consider că nouă ne-a 
ieșit escapada. 


Recitalul de la Piteşti a fost al 
doilea din turneu. Cum v-aţi simțit 
acolo? 

Întotdeauna mă simt bine la Pitești și 
îmi doresc să cânt acolo. E un public ex- 
cepţional de cald și inimos. Acești oameni 
merită din plin astfel de evenimente. 


Tot la Pitești au venit mai mulți 

studenți care v-au rugat să-i audiaţi. 

Ce impresie v-au făcut? 

De câte ori am fost invitat la 
Pitești, am avut ocazia să ascult copii 
talentați. De data aceasta am venit și 
cu o expoziţie de flaute care proveneau 
din atelierul Tomasi de la Viena. Flaute 
excepționale pentru nivelul de studiu pe 
care dl. Tomasi le vinde în toată lumea. 
Este un constructor excepţional, şi el 
flautist, acreditat de furma Muramatsu, 
dar care a găsit reţeta perfectă între 
calitate și preț. Copiii merită să cânte 
pe astfel de instrumente până să ajungă 
la unul din aur. E foarte importantă 
calitatea instrumentului mai ales când 
abia începi studiul, pentru că trebuie 
să ţi se fixeze reflexe tehnice bune și 
lucrul acesta e posibil doar pe un flaut de 
acest nivel și, bineînţeles, ai nevoie de 
supravegherea unui profesor destoinic. 


Publicul nostru 
este minunat. 
Suntem nişte 
artişti foarte 
fericiți din punctul 
acesta de vedere. 


Lumea are nevoie 
de spectacol, 

fie şi într-un 

recital convenţional, 
cum este cel de 
muzică clasică. 


Cum a fost publicul din celelalte 
orașe? A fost vreun moment care 
v-a impresionat în mod deosebit în 
ce priveşte această relație public- 
muzician? 

E drept că ideea improvizației mele la 
pian mi-a venit abia la București și sigur 
că am obţinut o avalanșă de aplauze. 
Același lucru s-a întâmplat și la Caracal, 
unde există un teatru fabulos și un public 
pe măsură. Asta nu înseamnă că în alte 
orașe nu am avut reacţii grozave din partea 
publicului. Simt că românii vor și merită 


să asculte muzică clasică. Au o educaţie 
generală datorită căreia simt nevoia de 
lucruri frumoase, de bună calitate. Publicul 
nostru este minunat. Suntem niște artiști 
foarte fericiți din punctul acesta de vedere. 
Prin alte părţi publicul e destul de glacial. 


La inițiativa dvs a fost organizată, 

pe parcursul turneului, o expoziţie 

de flaute. De ce? 

În toate oraşele în care am cântat, mai 
puţin Caracal, există școli importante 
de muzică. Așa cum aminteam mai 
sus, copiii noștri talentați au nevoie 
de instrumente bune. E momentul să 
schimbăm mentalitatea în care eu am stu- 
diat, când flautele chinezești, deplorabile, 
erau la mare cinste. Am considerat că 
această expoziție și prezentare de flaute 
este tocmai ceea ce tinerii noștri flautiști 
au nevoie. Am adus-o și pe fosta mea 
studentă, Mihaela Anica, reprezentantul 
d-lui Tomasi în România pentru a mă 
ajuta în demersul meu. E timpul ca elevii, 
profesorii și părinţii să înțeleagă că numai 
prin calitatea instrumentelor și prin 
păstrarea lor în condiţii bune de cântat se 
poate face performanţă. Am încercat prin 
aceste prezentări să inoculăm în mintea 
lor această regulă de aur. 


Ce ne puteţi spune despre volumul 

de versuri pe care, de asemenea, 

l-aţi prezentat publicului? 

Volumul de poezie “Cuvântul 
de trecere” era “cald”. A apărut la o 
editură prestigioasă - Tracus Arte - prin 
bunăvoința d-lui lon Cristescu, directorul 
editurii. Volumul beneficiază de concepţia 
celui mai apreciat grafician român în 
viață, Mircia Dumitrescu și, de asemenea, 
conţine și 2 CD-uri cu o integrală a 
Sonatelor de 'Telemann pentru 2 flaute, 
o înregistrare din concert, alături de 
prietenul meu Takashi Saito. Este o 
premieră discografică, rar întâlnită și pe 
plan mondial. Am considerat că un astfel 
de instrument merită înconjurat și de aura 
poetică. Poezia face parte integrantă din 
modul meu de exprimare. Prin lansarea 
acestui ultim volum - trei la număr până 
acum - am putut să acced și la statutul de 
membru al Uniunii Scriitorilor, ceea ce 
mă măguleşte peste poate. 


Vă doriţi o repetare a acestei 

experienţe de turneu? 

Sigur că îmi doresc repetarea acestui 
turneu, mai cu seamă că mai sunt centre 
culturale importante pe care încă nu le-am 
atins. Am promisiunea că acest frumos vis 
se va repeta în luna noiembrie. Abia aștept. 

Oliea 
Şerban-Pârâu 


m fost la Cluj la spectacolul 
de închidere al ediţiei 
inaugurale a Festivalului 
Operelor Naţionale, 
organizat între 20-28 mai la Cluj- 
Napoca, festival care a oferit publicului 
local un authentic periplu în lumea 
muzicii de opera, trecând prin titluri 
emblematice ale genului, precum Aida, 
Evgheni Oneghin, Elixirul Dragostei, 
Don Giovanni, Adriana Lecouvreur 
şi Nabucco. Ce a avut deosebit acest 


festival a fost faptul că a adus pentru 
prima dată pe aceeași scenă într-o 
singură săptămână teatrele lirice 
naționale din România. 

Majoritatea spectacolelor s-au 
desfășurat în eleganta și istorica sală 
a Operei Naţionale din Cluj-Napoca, 
prima instituție de gen înfiinţată în 
România, spaţiu specific spectacolelor 
de operă cu “scena italiană“, unicitatea 
evenimentului fiind data tocmai de 
ambiția de a adduce la Cluj ansambluri 
de opera dion întreaga țară. 

Într-o încercare de a sumariza, 
putem vorbi despre opt seri de operă, 
lansarea volumului II al monografiei 
“Opera Română din Cluj” scrisă de 
Octavian Lazăr Cosma, un concert 
în aer liber, un seminar intitulat 
“Teatralitatea Operei” și o întâlnire cu 


directorii instituţiilor participante cu 
tema “Managementul în instituţiile de 
spectactacol”. 

Teatrele invitate au susținut fie una, 
fie două reprezentații, alese în primul 
rând după criteriul audienței, al largii 
adresabilități în relaţia cupublicul. 

Din repertoriul Operei Naţionale 
Române din Cluj au putut fi văzute 
două lucrări: Aida de Verdi (ales și 
pentru că a fost spectacolul inaugural al 
Operei Române din Cluj la data de 25 
mai 1920) și Nabucco'12, un spectacol 
de Alexander Hausvater pe muzica 

lui Verdi, a cărui premieră a avut loc 
recent, în 15 ianuarie 2012. 

Opera Naţională Timișoara a 
venit cu Adriana Lecouvreur de 
Francesco Cilăa, iar Opera Naţională 
din București a prezentat Evgheni 


Oneghin de Piotr Ilici Ceaikovski. 
Reprezentaţiile Operei Naţionale lași 
au fost Bal și Don Giovanni de Mozart, 
iar Opera Maghiară Cluj a prezentat 
premiera cu Elixirul dragostei de 
Donizetti. 


Despre Nabucco 12 
de Alexander Hausvater 


Alexander Hausvater a avut 
ocazia de a monta Nabucco la Opera 
Naţională Română din Cluj și a 
de a atrage atenţia conservatorului 
public clujean printr-o viziune 
intens teatralizată și provocatoare 
asupra celebrei opere verdiene, 
printr-o concepţie ancorată în prezent. 
Modernitatea montării este susținută în 
primul rând de diversitatea costumelor 


Vioricăi Petrovici (dar și de decorurile 
semnate Dobre-Kothay Judit), mizând 
pe complexitatea de planuri temporale, 
pe tranziția de la o epocă la alta (cea în 
care se petrece acțiunea istorică, epoca 
Holocaustului și epoca modernă) și pe 
implicarea publicului în tot ceea ce se 
petrece pe scenă. 

Valorosul cor al Operei din Cluj 
este, așa cum cere partitura, personajul 
principal, cel care susține firul roșu al 
spectacolului. Evoluţiile solistice se des- 
prind prin câteva momente individuale 
reușite, deși nu prin omogenitate, toți 
aducându-și însă contribuţia la crearea 
atmosferei, atât soliștii, coriștii cât și 
actorii comunicând foarte bine între ei, 
sub conducerea muzicală a lui Adrian 
Morar, fiind acompaniaţi de o orchestră 
redutabilă. Dacă pentru rolul Abigaille 


nu avem a face mențiuni pozitive (poate 
ar trebui căutate și alte variante pentru 
acest rol principal în alte teatre din 
țară), evoluţii convingătoare au avut 
Fulop Martin în rolul titular, Sorin Lupu 
în Ismaele și nu în ultimul rând lulia 
Merca în Fenena. 

Dacă toată lumea pleacă de la acest 
spectacol având în memorie celebrul 
Cor al robilor, ceea ce este de reținut în 
Nabucco' 12 este faptul că din versiunea 
lui Hausvater rămâi și cu altceva și 
mai ales cu o serie de întrebări despre 
percepţia contemporană asupra ideii de 
naționalism. În context, plasarea acestui 
spectacol ca închidere a ultimei ediţii 
a Festivalului Operelor Naţionale de la 
Cluj îi provoacă pe managerii celorlalte 
teatre în ideea de a aduce pe scenele lor 
și altceva decât operă tradițională. 


festivalul 


Operelor Naţionale 
este al orașului Cluj 


Un interviu cu Rareș Trifan, directorul general al Operei Naţionale Române 
din Cluj-Napoca de Oltea $erban-Păârâu 

Oltea 
Şerban-Pârâu 


Oltea Şerban-Pârâu: În anii pe 
care i-aţi petrecut la conducerea 
Operei din Cluj, fiindcă deja, iată, 
putem vorbi despre șase ani, aţi 
mai avut experimente precum 

cel cu „Nabucco 12” în regia lui 

Alexander Hausvater sau ați mers 

în general pe linia clasică, cu mici 

variațiuni? Evident mă refer la 
montările noi. 

Rareș Trifan: Montări atât de 
radicale precum „Nabucco 12” a lui 
Hausvater nu am mai avut, însă nici 
celelalte producţii noi, precum „Otello” 
sau „ losca” sau, mai ales, „Cariera 
unui libertin” nu au fost montări prin 
excelenţă clasice. 


Se presupune că apariția unui 

regizor venind din lumea teatrului 

la operă aduce un plus în domeniul 

teatralității, nu? 

La mine asta a fost o constantă de-a 
lungul celor șase ani. Am invitat mai 
ales regizori din lumea teatrului. 


Cum a resimţit ansamblul operei 
aceste noutăți? Mă refer acum la 
nivel artistic, nu uman, pentru că 
știm cu toții că un conservatorism 
există peste tot în lumea culturală. 
Eu cred că au ieșit cu toții îmbogățiți 
din aceste experienţe pentru că ei își 
doreau de mult să participe la workshop- 
uri de actorie, să își lucreze corpul și cred 
că, mai ales întâlnirea cu Alexander 
Hausvater le-a prilejluit asta. Cred că 
a fost bine că întâlnirea cu domnul 
Hausvater s-a petrecut acum, și nu mai 
deveme, pentru că a fost un progres în 
evoluţia lor spre montări din ce în ce 
mai complexe. 


Se simte faptul că au lucrat mai 
mult în ideea teatralității și în 
spectacolele vechi, care nu au fost 
refăcute în ultimii ani? 

Într-adevăr, se resimte și în celelalte 
spectacole. Sigur că respectivele spec- 
tacole sunt tradiționaliste și nu există 
practic niciun fel de pretenţii din partea 
regizorilor (care uneori nici nu mai 
există, pentru că de fapt sunt spectacole 


Rareș Trifan 

preluate, ca să spun așa, din tată în fiu, 
şi, până la urmă, nici nu mai știm care a 
fost regia originală). Muzicienii au rămas 
totuși marcați de aceste experienţe și 
asta se resimte pozitiv. 


Care este proporția între trupa 
stabilă și invitaţi în spectacolele de 
la Opera Română din Cluj ? 

Nu m-am gândit niciodată la o 
proporţie. În general se lucrează cu 
oamenii din teatru. Mi-ar fi plăcut să 
avem mai mulți invitați tocmai pentru 
că, mai ales în opere, este nevoie de 
staruri pentru a atrage publicul în sală. 
Noi, fiind o instituţie de repertoriu și 
nu de proiect, avem totuși nevoie de o 
variaţie a distribuţiei pentru a readuce 
publicul în sală și în unele cazuri chiar 
am reușit. De exemplu, au fost câteva 
spectacole în care l-am avut invitat 
pe Ștefan Pop și au fost chiar niște 
evenimente. 


Înţeleg că acest festival rămâne un 
eveniment al Clujului. Nu există 
ideea de a fi un festival itinerant în 
celelalte centre de operă din ţară? 
Ne dorim să fie un festival al 
Clujului, așa l-am gândit de la 
bun început și am ţintit anul 2020 
atunci când m-am gândit la acest 
festival. Finanţatorii sunt Ministerul 
Culturii și Patrimoniului Naţional, 
dar şi Primăria și Consiliul Local al 
Municipiului Cluj-Napoca, pentru că 
Festivalul Operelor Naţionale sprijină 
candidatura muncipiului Cluj-Napoca 
la titlul de capitală culturală europeană 
pentru anul 2020. Am dorit să începem 
din timp acest festival, pentru ca 
până în 2020 să aibă timp să crească, 
să ia amploare și nu numai pentru a 
susţine candidatura Clujului la titlul 
de capitală culturală europeană, dar și 
pentru că 2019 — 2020 va fi stagiunea 
centenară a Operei Naţionale Române 
din Cluj-Napoca. 


Aşa cum Festivalul de Film cel mai 
important din ţară este la Cluj, iată 
că şi Festivalul de Operă cel mai 
important va fi la Cluj. 

Da. Și îmi doresc cât de curând să se 
spună nu numai mergem la TIFE, dar și 
mergem la FON. A fost o coincidență 
extraordinară că inițialele festivalului 
— Festivalul Operelor Naţionale — 
formează rădăcina unui cuvânt care are 
legătură cu muzica și cu sunetul. 


Vă mulțumesc! 

Radio România: 
un partener istoric al muzicii 
clasice și Coproducator 
al primului festival dedicat 
ansamblurilor radio 
ain țara noastră 


) 


ncă de la înființarea sa, în 1928, 
Radio România a transmis un 
număr aproape incalculabil de 
minute „on air” de muzică clasică. 
În 1997 a fost creat inclusiv un post 
unic dedicat jazz-ului și muzicii clasice, 
binecunoscutul Radio România Muzical. 

Pornind de la astfel de coordonate, 
începând cu anul acesta, Radio România 
confirmă încă o dată prietenia sa cu 
publicul meloman autohton, prin 
decizia de a produce un prim festival 
internaţional dedicat ansamblurilor 
radio - Festivalul RadiRo. În așteptarea 
evenimentului, fanii pagini de Facebook 
a noului festival vor fi purtați într-o 
scurtă călătorie prin arhivele foto și 
audio ale Radio România. Festivalul 
Internaţional al Ansamblurilor Radio 
„RadiRo” se va desfășura între 23 și 
29 septembrie la Sala Palatului și, 
bineînţeles, la Sala Radio. 

Sala de concerte de pe strada 
General Berthelot va aduce publicul 
„RadiRo” pe treptele unui loc cu o 
semnificație istorică uriașă pentru 
iubitorii muzicii clasice din întreaga 
țară: sediul Radiodifuziunii Române, 
din 1947 încoace. 

Astfel, acesta este locul din care, în 
decembrie 1965, s-au transmis şapte con- 
certe pentru vioară și orchestră avându-l 
ca protagonist pe Yehudi Menuhin, iar în 
luna noiembrie a anului 1970 s-a difuzat 
zilnic Integrala concertelor brandenbur- 
gice de ]. S. Bach, dirijată de Herbert von 


Karajan. Dorim să mai adăugăm faptul că, 
de pe aceeași stradă General Berthelot nr. 
60-64, au fost difuzate pe calea undelor 
toate ediţiile Festivalului și Concursului 
Internaţional „George Enescu”, începând 
cu anul de debut al acestuia, 1958. 

Sediul Radiodifuziunii este de 
asemenea locul unde se desfășoară 
concertele susținute de Orchestra 
Naţională Radio, unul dintre cele mai 
vechi ansambluri radio din Europa. 
Primul concert simfonic radiodifuzat a 
fost susținut de Orchestra Radio, sub 
bagheta legendarului Mihail Jora, pe 
30 noiembrie 1929, având în program 
lucrări de Mozart și Haydn. 

Acestea sunt, bineînţeles, doar 
câteva dintre aspectele ce marchează 
istoria muzicală a Radiodifuziunii. 
Festivalul RadiRo, ca eveniment 
inițiat de Radio România și produs în 
parteneriat cu Primăria Municipiului 
București — prin ArCuB, își dorește să 
atragă publicul într-o redescoperire a 
legăturii pe care această importantă 
instituţie a avut-o de-a lungul timpului 
cu muzica clasică și cu evenimentele 
închinate ei. 

În acest sens, pagina de Facebook 
și canalul de YouTube ale festiva- 
lului aduc în fața vizitatorilor atât 
imagini, cât și înregistrări din arhiva 
fotografică, respectiv fonoteca Radio 
România. În perioada următoare, lista 
acestora va fi actualizată, iar vizitatorii 
vor putea găsi, accesând cele două 


pagini ale festivalului, numeroase și 
spectaculoase documente, fotografii 
și înregistrări audio din arhiva radio. 
Prin intermediul acestora sunt amintiţi 
câţiva dintre cei mai importanţi 
dirijori sau compozitori români ce au 
marcat istoria radiodifuziunii: Mihail 
Jora, Alfred Alessandrescu, losif 
Conta, Emanuel Elenescu, Ludovic 
Bacs etc. Pentru a fi la curent cu 
scurtul periplu prin arhiva Radio 
România, vizitaţi așadar pagina de 
Facebook a RadiRo: www.facebook. 
com/radiro.festival. 

Detalii legate de programul 
complet al primei ediţii a Festivalului 
Internațional al Ansamblurilor Radio 
„RadiRo” sunt disponibile pe site-ul 
oficial — www. radirofestival.ro 

Festivalul RadiRo este cea mai nouă 
invitație adresată publicului iubitor 
de muzică clasică din țara noastră. 
Începând cu prima ediție din toamna 
acestui an, RadiRo își propune să aducă 
împreună în sala de concerte ansambluri 
radio de renume din întreaga lume, pe 
de o parte, iar, pe de altă parte, publicul 
care până atunci nu a avut posibilitatea 
de a le audia, în cele mai multe cazuri, 
decât pe calea undelor. Aceste concerte 
vor fi disponibile însă și pentru cei care 
se află în București, fiind transmise în 
direct pe frecvențele Radio România 
Cultural și Radio România Muzical și pe 
site-urile acestora www.radioromania- 
cultural.ro si www.romania-muzical.ro. 

ilarmonica din Ploiești e în 
sărbătoare, căci împlinește 
frumoasa vârstă de 60 de ani 
ca instituţie profesionistă de 
concerte, aflată în slujba comunității 
locale, primul concert al orchestrei sale 
simfonice fiind susținut la 18 decembrie 

1952. E o perioadă de timp ce se adaugă 
celor aproape 90 de ani de activitate 
neîntreruptă în sfera muzicii culte, pe 
care orașul nostru o înregistrează în 
documente istorice și în fapte de viaţă, 
de probantă autenticitate. 

Deși trecerea atâtor decenii nu 
a fost deloc ușoară, filarmonica 
ploieşteană, prin orchestrele ei 
(simfonică și populară), a ajuns 
totuși destul de repede la un nivel de 
reprezentativitate ce îi face cinste. 

Oameni de bine, instruiți și probi, 
precum Nicolae Carol Debie, Eliodor 
Rău, lon Baciu, George Petrescu, 


Ei Fapastoarite. 
a: stantinescu“ 


Corneliu Dumbrăveanu, Horia 
Andreescu, Ovidiu Bălan, Ilarion 
lonescu-Galaţi, Radu Postăvaru, 
Gabriel Croitoru (ca să numesc doar 
pe câțiva), legaţi de un ansamblu 
orchestral meritoriu ce a știut să-și 
canalizeze benefic energiile și talentul, 
spre a da strălucire multor opere 
nemuritoare din creația națională și 
universală, au făcut ca municipiul 
prahovean să fie cunoscut în țară 

și străinătate și din punct de vedere 
muzical. Nimeni nu l-ar concepe astăzi 
fără această componentă majoră a 
spiritualităţii sale. 


În cei 59 de ani scurși până acum, 
activitatea filarmonicii ploieștene a fost 
apreciată pe toate meridianele, ca o 
consecință firească a valorii mereu în 
creștere a celor două orchestre. Precizez 
în context că, anual, se efectuează turnee 
în Europa (în Italia, Spania, Olanda, 
Germania) și Asia (Coreea de Sud). 

Din 1995 încoace, orchestra simfonică 
acompaniază în Concursul Internațional 
pentru Vioară Rodolfo Lipizer, de la 
Gorizia, Italia (al doilea ca prestigiu 
după Concursul Niccolo Paganini), drept 
recunoaștere a nivelului său muzical. 

La fel și concertele susținute în diverse 


orașe românești (București, Sala Palatului, 
Ateneul Român, Sala Radio, Brașov, 
Galaţi, Pitești ș.a.) stau mărturie clară 
despre profesionalismul ei, alăturat bucu- 
riei de a reprezenta cu demnitate școala 
autohtonă de interpretare instrumentală. 
Pentru perioada următoare, incluzând 
și sărbătorirea firească a menționatei 
aniversări, ne propunem să aducem în 
fața publicului meloman prahovean 
(şi nu numai) dirijori și soliști de certă 
valoare profesională, care să abordeze un 
repertoriu menit a satisface exigenţele 
acestuia. Exemplific cu câteva 
nume redutabile: Misha Katz, Horia 


Dirijorul 
Ovidiu Bălan 


Andreescu, Valentin Gheorghiu, Gabriel 
Croitoru, Alina Bercu. Vom continua și 
colaborarea cu instituţii interne similare, 
prin prezența orchestrei noastre în alte 
orașe din țară, Piteștiul (unde a mai 
concertat în 2011) fiind unul dintre ele. 
Și pentru că avem o datorie morală 

față de arta nobilă a sunetelor, vom 
spori numărul concertelor educative, 
asigurând astfel schimbul necesar între 
generaţiile de iubitori ai genului. 


Corneliu Nicolae Irimia 
Director general al Filarmonicii 
„Paul Constantinescu“ Ploieşti 

3 “Scene şi Personaje” 

1 „e în pauză, lansarea VOlumului: 
îmm/Vluzeul Naţional “George Enescu 
Palatul-Canţacuzino - Istoria unei case ' 

de Georgeta Filitti 


N Sa 


Inte srala Irio- urilor. 
Cu plan de beethoven CU 
ansamblul Musica viva 


(Din culisele proiectelor camerale) 

Andreea 
| Butnaru 


ai întâi a fost ideea. A 
existat undeva în conști- 
ința noastră frământarea și 
interogarea grijulie, dorință 
exprimată mai cu teamă, mai cu speranţă. 
Gândul nostru era marcat de uimirea în 
fața frumuseţii repertoriului beethovenian, 
o muzică titanică și fragilă în același timp, 
a cărei perfecțiune este simțită și savurată 
atât de mult de publicul meloman. Apoi 
a urmat pregătirea, în care ansamblul 
nostru încearcă să își compună demersurile 
muzicale în funcţie de covârșitoarea 
obsesie a perfecțiunii, iar în cazul muzicii 
de cameră, a unei comuniuni estetice Și 
energetice cât mai aproape de ceea ce noi 
considerăm a fi un ideal sonor. 
Întinderea cronologică a lucrărilor 
pornește de dinainte de op. și sfârșește 
în maturitatea deplină, cu op. 12la. 
Contextul biografic în care a fost 
concepută fiecare lucrare povesteşte, din 
surse mai mult sau mai puţin confirmate, 
întregul curs al vieții autorului. Astfel, 
dincolo de mereu exprimata admiraţie în 
faţa compozitorului Beethoven, am ajuns 
să îl cunoaștem mult mai bine pe omul 
Beethoven, un personaj cu o voinţă de 
neclintit, cu o viziune asupra lui însuși 
la fel de severă pe cât o avea asupra 
celor din jur, el respingea slăbiciunea 
cărnii și își întindea limitele fizice întru 
realizarea unei viziuni creatoare de o 
coeziune, voință și forță de neînvins. 
Avea propriile conjugări ale unor verbe 
fundamentale (a fi, a iubi, a se revolta, a 
dărui, a muri) și menţionez aici verbele, nu 
conceptele, fiindcă în viziunea sa acţiunea 
era dominantă. Lupta între imensitatea 
spiritului și limitările fizicului a existat 
întotdeauna în interiorul său, dar a fost 
așternută între paginile muzicii sale în 
mod diferit, la vârste diferite. În tinerețe, 
dominant era optimismul și anumite 
laturi dramatice și eroice, îmbinate cu 
influenţele inerente ale operei italiene 
de la acea vreme. A urmat o perioadă de 
căutări, apoi depresiile, torsiunea, sondarea 
profundului. Luminarea și liniștirea 
spiritului a atins apogeul o dată cu intrarea 
în zona înţeleaptă a vieţii, acolo unde 
au fost modelate monumentele sonore 
beethoveniene, deschise cronologic de 
Cvartetul op. 96 și de Marele Trio dedicat 


Arhiducelui Rudolph, în Si b major, op. 
97. Ultimul opus (seria Variaţiunilor op. 
12 la) se înscrie în contextul miniaturi- 
zării, împreună cu Bagatelele sale, unde 
concentrarea simbolistică și profunzimea 
ambiguităților se distilează într-o formă 
variațională a cărei temă este inspirată 
dintr-un singspiel german, în contrast cu 
genul italian de operă care l-a inspirat în 
repertoriul instrumental în tinerețe. 

Pentru cele treisprezece lucrări beetho- 
veniene, dedicate trio-ului cu pian, ne-am 
ales reciproc: Andreea Butnaru (pianistă), 
Alexandru Mălaimare (violonist) și Florin 
Mitrea (violoncelist). Diferenţieri între 
noi există, pornind de la cea de generaţie 
și terminând cu trei temperamente diferi- 
te; cu toate acestea, nu cred că ar fi existat 
soluţii de parteneriat mai bune, fiindcă 
ne-a unit un fond comun de afinități cu 
muzica lui Beethoven, îmbinat cu o formă 
de curiozitate a explorării care lasă loc de 
dialog, de potriviri, de argumentații pro și 
contra. 

De multe ori m-am intrebat de ce a 
lucra în cadrul unui grup este de multe 
ori mai greu decat a lucra singur. A 
face muzică este, pentru publicul larg, o 
meserie romantică, cu apariții scenice 
frumoase, menite deliciilor senzoriale, 
pentru care te pregătești (probabil) intens, 
lucrând cu inefabile și concepte sonore. 
Dar ea implică un prag al izolării pe cât 
de necesar, pe atât de frustrant, fiindcă 
idealul nostru este tocmai ieșirea din 
singurătăţuri, exprimarea non-verbală, me- 
sajul complicat și tentacular al sunetelor, 
care pătrunde dincolo de rațiune, mai 
întâi în conștiința noastră și apoi, prin noi, 
în inima ascultătorului. Balanța noastră 
interioară, a muzicienilor-interpreţi, 
se înclină periculos de o parte și alta a 
integrării în social, iar ego-ul nostru poate 
deveni uneori prea mare; de aceea există 
colaborarea camerală, ea ne smulge din 
piscurile solitare ale sferelor acustice gene- 
rate de noi înșine și ne pune în fața unor 
fapte împlinite: niște domni compozitori 
creează bijuterii sonore pentru grupuri de 
instrumente! Și ele sunt atât de frumoase, 
încât trebuie neaparat cântate! Ne furnică 
palmele și ne încordăm mușchii rațiunii și 
iată, trebuie să lucrăm împreună. 

Reacţiile la adresa proiectului nostru 
au fost de toate felurile, de la scepticism 
până la total entuziasm; pentru noi, la o 
lună de la parcurgerea scenică a Integralei, 
a venit momentul de reflecţie: 

În grupul cameral de genul abordat 
de noi, se spune că pianistul este cel care 
conduce — în general, are partitura cea 
mai dificilă și acces global la tot textul; 


cu toate acestea, nuanţarea acestei 
convingeri poate aduce o sumă importantă 
de rezultate benefice: toate instrumentele 
au la Beethoven roluri egale, indiferent de 
cantitatea sonoră. Cu trecerea timpului, 
fiecare interpretare aduce elemente noi, 
specifice cadrului istoric și social în care 
interpreții ființează. Muzica beethoveni- 
ană nu mai sună ca în vremea autorului, 
oricât am căuta noi esența autenticității: 
instrumentele sunt modificate (cel mai 
mult a evoluat pianul, care avea cu totul 
altă mecanică în acea vreme), spaţiile de 
concert sunt amplificate, viteza în care 
trăim este diferită, timpul subiectiv s-a 
comprimat atât de tare, încât un Allegro 
de acum este mult mai rapid decât un 
Allegro de atunci. 

Ceea ce noi am înţeles din persona- 
litatea compozitorului am încercat să 
adoptăm, iar muzica lui, lucrată, desfăcută, 
recompusă, ne-a obligat să pătrundem 
în interiorul ei și, implicit, în interiorul 
lui, devenind temporar personajele 
şi stările pe care le-am conturat din 
text, transpunându-ne chiar, cu toate 
rezervele de rigoare, în pielea sa. Și de 
aici începe arta compromisului, care în 
muzica de cameră este cea mai fascinantă 
formă de lucru; spre deosebire de clișeul 
contemporan ușor negativ al sintagmei, 
în repetiții aceasta înseamnă acordarea 
după același diapazon a cadenţei noastre 
vitale, alinierea intenţiilor și alegerea unei 
soluţii cât mai potrivite pentru fiecare 
bucăţică a sferei sonore. Se argumentează 
logic, se aduc date istorice, muzicologice, 
atmosfera se poate înfierbânta și se aruncă 
uneori în luptă toată știința... ați crede că 
democraţia câștigă. De multe ori, în mod 
rațional și pe loc, da. Dar după un timp, 
cuvintele devin de prisos și tot după cum 
ne spune inima vom cânta, fiindcă intuiţia 
şi pasiunea fiecăruia dintre noi ajunge să se 
subordoneze unei lumi afective comune. 
lar momentul concertului... este prilejul 
suprem de creaţie, în care noi devenim 
muzică; și muzica la Beethoven înseamnă 
voinţă inextricabilă, înseamnă vitalitate 
titanică, înseamnă dramatism, măreție și 
mai ales sacrificiu. Sacrificiul umanului 
pentru construirea eternului. 

Niciodată nu ne-am amăgit că putem 
construi eternul, așa cum a făcut-o el. Dar 
putem să încercăm să atingem luna, stelele 
și măcar să întrevedem o frântură din el. 


Asist. univ. dr. Andreea Butnaru 
este pianistă și 

profesor de muzică de cameră 
la Universitatea Naţională de 
Muzică București 

entrul de Proiecte Culturale 
al Primăriei Municipiului 
București, ARCUB, a 
organizat, în perioada 8-17 
iunie 2012, Bucharest Music Film Festival, 
unicul festival în aer liber care îmbină 
spectacole lirice filmate cu muzica 
clasică live, desfășurat pe scena din Piaţa 
„George Enescu”. Sau, invers spus, mai 
întâi muzica, apoi filmul muzical. Și au 
fost proiectate: Concertul de Anul Nou de 
la Viena 2012, Luciano Pavarotti-Duete, 
Sergiu Celibidache — Român să dirijeze o 
lume, Grădina lui Celibidache, Benvenuto 
Cellini de Hector Berlioz, Forţa 
destinului de Giuseppe Verdi și Al Mc 
Kay și Earth, Wind Fire. 

În cadrul Bucharest Music Film 
Festival au evoluat, seară de seară: 
orchestra Sinfonia București (dirijor: 
Florin Totan, soliști: Cătălin Opriţoiu, 
flaut, şi Florentina Soare, mezzosoprană), 
Bucharest Chamber Owchestra (dirijor 
Tiberiu Soare, soliști: Rodica Vica, 
soprană, și Șerban Vasile, bariton), 
Orchestra Naţională Radio (dirijor Vlad 
Conta), ansamblul September (soliști: 
Cornel Panţiru, vioară, și Adrian Naidin, 
violoncel), cvartetul Artmusik (Marius 
Biclea, vioară, Emil Stegar, vioară, Florin 
Matei, violă, Dan Joiţoiu, violoncel, și 
Mioara Moroianu, vioară), SonoMania 
(dirijor Lucian Beschiu), ansamblul 
Violoncellissimo, cvartetul Consonantze 
(Claudia Munteanu, vioară, Monica 
Kurutz, vioară, Simona Voicu, violă, și 
Maria Amarinei Oţeleanu, violoncel), 
duo: Gabriel Croitoru (vioară) şi Horia 
Mihail (pian), grupul vocal Acapella 
(dirijor George Miron), Bucharest Brass 
Orchestra (dirijor Jin Wang, solistă: Cecilia 
Ganovici, soprană), Angely's Orchestra și 
Corul Academic Divina Armonie (dirijor 
Marius Firca, soliști: Alexandra Tărniceru, 
soprană, Emanuela Pascu, mezzosoprană, 
Narcis Brebeanu, tenor, Nicolae Lupu, 
tenor, Marian Micu, percuție), Ansamblul 
Imperioso (Toma Popovici, pian, Raluca 
Ouatu, pian, Matei loachimescu, flaut, 
Adrian Duminică, clarinet, Alexandru 
Anastasiu, percuție, Răzvan Popescu, 
contrabas, Silviu Biriș, povestitor al 
adaptării Camavalul animalelor de Camille 
Saint-Saens). 

Orchestra Filarmonicii Pitești a 
onorat invitația făcută de d-na Mihaela 
Păun, director ARCUB, susținând, la 
15 iunie, între orele 19.30-21.00, un 
program special. Și asta după ce cu o 
seară înainte susținuse, la Pitești, un 
cu totul alt program (simfonic, Bartok- 
Enescu, dirijor Alexandru Ganea, solist: 

Filarmonica Pitești 
la Bucharest Music 
Film Festival 


Csiky Boldiszar). Astfel, orchestra 
dirijată de Tiberiu Oprea și soliștii 

Vlad Miriţă (tenor) și Mediana Vlad 
(soprană) au susținut un program de 
muzică de film, și anume: Sayre Charles 
- Broadway Show-Stoppers, Richard 
Rodgers- Sound of music, Richard 
Rodgers- Carousel, Andrew Lloyd 


a! 
îi 


Webber -Phantom of the Opera, Andrew 
Lloyd Webber-Cats — Memory, Meredith 
Willson-The Music Man, Andrew Lloyd 
Webber- Evita, Richard Rodgers- The 
King and I, Leonard Bernstein- West Side 
Story şi Cohan M. George -NYC: Here's 
to the Big Apple. 


Ion Teianu 


Liviu Prunaru și 
Gabriel Croitoru 


Filarmonica 
Pitești, 


stagiunea cu Nr. O 


Jean 
Dumitraşcu, 
Manager 
Filarmonica 
Pitești 


tagiunea a șasea! Ca om 
implicat în organizarea tuturor 
celor 238 de concerte de până 
acum (nu socotesc turneele 
din Norvegia) şi a tot ce reprezintă 
partea din spatele scenei a instituţiei 
îndrăznesc să spun că Filarmonica Pitești 
continuă să urce, să crească. Întâmplător 
sau nu, noua stagiune e strâns și nevăzut 
legată de cifra șase. După cum se știe, 
semnificația esoterică a acestei cifre se 
raportează la frumusețe și armonie. Șase 
e asociat acelor lucruri de care suntem 
atrași, care posedă farmec, grație, plăce- 
re. Și, îndeosebi, înseamnă (și îndeamnă 
la) perfecționism. Să fie perfecţionismul 
obiectivul nostru comun, cu toate 
diferenţele de gândire și viziune legitime 
dintre noi, cei din interior! 


Conform legii, stagiunea ţine cont de 
contractul managerial, care și el e adaptat 
la bugetul propriu de venituri și cheltuieli 
și care conține, sec, un număr de producții 
mici, un număr de producții medii și un 
număr (cel mai mic) de producții mari. 
Cu precizarea unor indicatori economici 
extrem de duri, de care trebuie să dai 
seama în fața Autorităţii în fiecare an. 
Firul roșu constă în luarea de măsuri 
pentru reducerea cheltuielilor și creșterea 
încasărilor. Din acest punct de vedere, 
recitalurile sunt cele mai rentabile. Pentru 
bugetul instituţiei, dar nu și pentru public. 

Am mai spus-o. Dacă nu ar fi 
subvenţia, prețul real al biletului ar fi de 
circa 800.000 de lei vechi la concertele 
simfonice la care ar trebui să participe 
800 de spectatori-plătitori. Cine ar da, 
săptămânal, o asemenea sumă? Oricum, 
viitorul sună bine, „visul american” bate 
la ușă: legiuitorii nu vor ţine cont de 
voinţa și posibilitățile autorităţilor locale, 
încurajând companiile private. E și bine, 
dar e și rău. 

În ceea ce ne privește, ținând cont 
de contextul socio-economic general, 


Filarmonica Pitești va continua să invite, 
programatic, tineri dirijori și tineri soliști. 
Ne pleacă tinerele valori! E un fenomen 

pe care îl deplângem, dar nu vrem să luăm 
măsuri. Cine e X, ce caută, nu am auzit 

de el?!, mă întreabă, strâmbând din nas, 

un spectator. Cineva, răspund, care, peste 

o lună-un an, o să se stabilească la Viena/ 
Berlin/Amsterdam, o să facă furori acolo, și 
apoi o să îmi ceri să îl conving să vină și la 
noi, la cota lui de piaţă. Firește, personali- 
tăţile vor fi la mare cinste. Îi vom omagia pe 
dirijorii Octav Calleya și Sabin Pautza (70 
ani de viață, 50 ani de activitate), pe marele 
nostru pianist și compozitor Valentin 
Gheorghiu (85 de ani !). 

Nu vor lipsi invitaţii din străinătate 
— din Olanda, Franţa și Rusia până în 
Canada și Japonia. Sunt programate con- 
certe în parteneriat cu institute culturale 
străine, cu asociaţii culturale românești, cu 
instituţii media naționale, dar și concerte 
sponsorizate (slavă Domnului!). 

Repertoriul e și el divers. Beethoven, 
pe podium, întru realizarea integralei 
promise. Dar și compozitori de care nu 
au auzit decât specialiștii. Desigur, An 
Verdi. An Wagner. Și vor fi sărbătoriți și 
la Pitești. Wagner, în premieră! 

Pe de altă parte, instrumentele-solist 
vor fi și ele cât mai diversificate. Ne 
confruntăm cu o avalanșă de oferte de 
vioară și pian (doar avem valori în aceste 
domenii), dar nu trebuie să le alternăm 
preţ de o stagiune (s-ar putea face și asta). 
De aceea, și concerte de flaut, oboi, corni, 
violoncel, percuție, harpă. Proiectul 
Cluster Chorus va continua. 

Stagiunea camerală a fost regândită 
și a căpătat o greutate deosebită. Ca și 

Festivalul de jazz și rock simfonic 
„Cornel Chiriac”, pe care îl vom organiza 
în orașul în care a crescut și s-a format, 
Pitești, acolo unde o stradă îi poartă 
numele din acest an (propunerea îi apar- 
ține lui Mircea Udriște, în paginile cărții 
sale despre Cornel Chiriac, relansată, la 
rugămintea primarului Tudor Pendiuc, de 
Nicu Covaci, la un spectacol susținut cu 
filarmonica piteşteană; precizările sunt 
pentru cei de la Club A). 

Și totuși... Marele neglijat, și de către 
noi, continuă să rămână George Enescu! 
Dar să nu ne amăgim. Compozițiile sale 
de maturitate nu prind la public, sunt 
foarte greu de interpretat de orchestre, 
în afara celor de tinerețe, „folclorice și 
naționaliste”, cum le numește critica 
muzicală europeană de azi, și pe care, 
desigur, nu poți să le cânţi la nesfârșit. 

În rest, tot programul nostru e pe 
www.filarmonicapitesti.ro. 

Noua stagiune 
la Filarmonica 


) 


ncepe sub auspicii promițătoare, 

primul ei concert prilejuind 

melomanilor craioveni și nu 

numai reîntâlnirea cu violonistul 
Liviu Prunaru, cel care revine pe scena 
orașului natal pentru a tălmăci în aceeași 
manieră extraordinară ce l-a consacrat 
pretutindeni "Concertul pentru vioară 
şi orchestră” de Antonin Dvorâk. La 
pupitrul dirijoral se va afla tânărul 
maestru Mihail Agafiţa. De altfel, pe 
scena filarmonicii noastre vor mai urca, 
pe parcursul noii stagiuni, și alți artiști 
de prestigiu, români sau strâini, precum 
Miran Vaupotich, Alexei Nabioulin, 
Daniel Podlovschi, Ilarion lonescu- 
Galaţi, Sabin Pautza, Răzvan Dragnea, 
ca să-i numesc doar pe câțiva. 

O menţiune specială trebuie să fac 
pentru Festivalul "Craiova Muzicală” 
ajuns la a treizecișinoua ediţie, ce va fi 
iarăși un prilej de autentică sărbătoare a 

muzicii de calitate. În cadrul lui îi vom 
avea ca oaspeţi pe dirijorii Florentin 
Mihăescu, Konrad von Abel, Ovidiu 
Bălan, Gheorghe Costin, dar și soliști 
remarcabili, ca Dejan Mladenovici 
(violă) și Kaspar Uinskas (pian). 
Vor fi invitate, desigur, și câteva 
formaţii: cvintetul FIVE al Orchestrei 
Naţionale Radio, grupul ”Luxurianis”, 
din Germania, orchestra de cameră a 
Sălii cu Orgă, de la Chișinău (dirijor, 
Cristian Florea, solist, violonistul Ilian 
Gârneţ). Închiderea acestui eveniment 
de amploare îi va reuni, pe scena din 
Bănie, sub bagheta lui Marius Hristescu, 
pe cei doi concertmaeștri ai Gothenburg 
Symphonic Orchestra, violoniștii Per 
Enoksson și Vlad Stănculeasa. 
Continuă, totodată, și alte proiecte 
ambiţioase, a căror desfășurare cuprinde 
deja mai multe stagiuni, precum 
integrala simfoniilor de Schubert ori 


„Oltenia“ 


a unor concerte instrumentale. Vom 
păstra, de asemenea, și ideea stagiunii 
camerale, încercând să nu renunțăm 

la tradiţia serii de miercuri dedicată 
muzicii de cameră. Se vor menţine și 
concertele formațiilor nou-înfiinţate sub 
egida instituţiei: duo-ul Classic” format 
din instrumentiștii Octavian Gorun, la 
vioară, și Corina Stănescu, la pian, ori 
formaţia de jazz Oltenia Big Band. 

Și pentru că anul viitor aniversăm 
doi mari compozitori, Verdi și Wagner, 
numele lor vor figura și la noi, 
neîndoielnic și cu succes, pe afișe. 

Ca întotdeauna, idei ar fi, implicare, 
la fel. Doar așa putând păstra nealterat 
renumele cultural al Craiovei și dovedi 
că suntem demni de o tradiţie artistică 
de peste un secol, legată indestructibil 
de Filarmonica "Oltenia”. 


Marius Craioveanu 


Compozitori despre 
opera proprie: 


Sabin Pautza 


Poemul simfonic „Prometheus“ 


ceastă lucrare 

reprezintă replica 

simfonică la un poem 
>> vocal pe care l-am scris 
în urmă cu trei ani (2009), pe versurile 
poetului Nicolae Coman care, până la 
revoluţie, a fost cunoscut doar ca un bun 
compozitor și profesor. 

Din punct de vedere arhitectonic, 
poemul se înscrie în forma clasică de 
sonată, materialul folosit bazându-se 
pe trei moduri derivate din modurile 
acustice. Lucrarea, spre deosebire de 
poemul vocal, nu are la bază un text 
declarat, dar se inspiră din mesajul 
acestuia, în care omul supus celor mai 
grele încercări răzbește prin efortul său 
de a se elibera din întuneric spre lumină. 
De altfel, subtitlul lucrării („The Light 
Within - Lumina din adâncul ființei”) 
stă mărturie motivației primare pe care 
O găsim în mesajul textului din poemul 
vocal. 

Orchestra folosită este de mărime 
medie, în care percuţia și alămurile 
au un rol preponderent. Poemul 
„Prometheus” a fost dedicat Orchestrei 
simfonice a Universităţii de Vest 
din Timișoara, ansamblu căruia i se 
datorează și prima audiție absolută.” 


Jocuri IV pentru vioară și orchestră 


„Această lucrare face parte dintr-un 
ciclu de nouă piese intitulat JOCURI 
și se bazează pe formule ritmico-melo- 
dice extrase din cântece autentice ale 
folclorului românesc cum ar fi melodii 
de dans, colinde, bocete, sau pe melodii 
compuse de autor în spirit popular 
românesc. Acestea sunt modelate în 
structuri complexe capabile să creeze 
un limbaj nou prin tehnica combina- 
ţiilor, a permutărilor sau alternanţelor. 


Solistul are aici un rol preponderent 

în dialogul său cu orchestra care, deși 
secundară, are un aport bine conturat în 
momentele de tutti. Cadenţa solistului 
de la începutul lucrării ne amintește de 
cea a concertului clasic, chiar dacă, în 
cazul de față, putem vorbi mai degrabă 


Sabin Pautza 
la Filarmonica 
Pitești 


despre o fantezie concertantă decât despre 
un concert tradiţional în trei mișcări. 
Lucrarea se înscrie în rândul opus-urilor 
proprii de mare accesibilitate, ca de 
altfel întregul ciclu JOCURI, a cărui 
principală caracteristică este obârșia 
românească a materialului original.” 

Lied-ul 


n creați 


COTHIDOZILOTU 
suedez 


Lars-Ake 


Franke-Blom 


Drd. 
Andra-Maria 
Bivol 


ba 


atorită preferinţei sale 

pentru genul simfonic, 

miniatura vocală este mai 

slab reprezentată în creaţia 
lui Lars-Ake Franke-Blom, însă atenția 
acordată detaliului, bogăţia efectelor 
sonore, perfecta comuniune între 
acompaniament voce şi text ne trezesc 
interesul de a aprofunda creația de 
această factură. 

Repere stilistice şi interpretative. 
Din punct de vedere stilistic, lied-urile pot 
fi catalogate în unanimitate ca aparținând 
curentului post-modernist, contemporan, 
fără a exclude, firește, factura romantică, 
prezentă pe tot parcursul discursului 


5 Iunie - August 2012 * Euphonia 


muzical. Fascinant este faptul că 
reascultând și reinterpretând lied-urile 
sale, bogate în semnificații și simboluri, 
descoperim noi înțelesuri, noi posibilități 
de expresie, aspect ce face ca muzica 

lui să nu cunoască rutina. Multitudinea 
înţelesurilor acestei muzici lasă interpre- 
ților posibilitatea unei abordări cât mai 
variate. Franke-Blom își surprinde deseori 
auditoriul prin intermediul diverselor 
efecte sonore. 

Compozitorul acordă o deosebită 
importanță vocii, pe care reușește să o 
valorifice și să o evidenţieze cu măiestrie 
într-o exprimare plină de naturaleţe. 
„Atunci când compun pentru voce, 
întotdeauna încep prin a scrie linia 
vocală. Abia apoi creez peisajul sonor 
al acompaniamentului, care, dupa 
părerea mea trebuie să însoțească și 
să întărească expresia vocală! ... Sunt 
dornic de a face acompaniamentul plin 
de nuanţe și acţiune, însă în acest fel 
poate apărea riscul ca partea pianistică 


să devină greu accesibilă, sau chiar să 
preia atenţia auditoriului, lăsând vocea 
pe planul secund...”(L. Franke-Blom). 
Un alt aspect în care se evidențiază 
măiestria compozitorului în arta lied-ului 
este grija permanentă asupra textului, 
prin respectarea cu stricteţe a accentelor 
limbii vorbite. "Urmăresc întotdeauna 
ca accentul muzical să coincidă cu cel al 
cuvintelor, altfel înțelesul textului s-ar 
putea diminua, sau chiar s-ar putea crea 
expresii ridicole. Foarte rar folosesc legato- 
ul de prelungire, tocmai pentru a evita 
riscul de a se pierde înţelesul frazelor”(L. 
Franke-Blom). 

Franke-Blom folosește foarte mult 
instrumentele de percuție, salturile 
mari ale vocii, numeroase cromatisme 
și disonanţe, efecte sonore precum 
şoapta, țipete, glissando-ul, sunete 
non-vibrato, clustere în acompaniamentul 
pianistic - elemente ce conferă muzicii 
sale o reală tentă de actualitate. În ciuda 
autocatalogării sale drept romantic 


târziu, lied-urile au o puternică influență 
a contemporaneităţii, lucru perfect 
explicabil ţinând seama de faptul că 
trăiește și compune în zilele noastre. 
Utilizează frecvent percuţia, cu o gamă 
variată de instrumente, întrucât acestea 
îi conferă posibilitatea de extindere a 
paletei coloristice în vederea obținerii 
unei expresii muzicare debordante și 
unice. În acest fel, Franke-Blom își poartă 
auditoriul pe culmi neexplorate, fapt 

ce lasă loc unor critici, ce cataloghează 
muzica sa drept dificilă, greu digerabilă, 
„prea” modernă. Acestor comentarii 

le răspunde astfel: „În adâncul inimii 
mele, sunt un romantic târziu... Se poate 
simți întotdeauna prezenţa unei urme de 
romantism adusă într-un peisaj muzical 
mai nou. Desigur, sunt influenţat de 
stilul componistic al vremurilor noastre, 
potrivit căruia expresia este uneori 
haotică, dar eu întotdeauna voi rămane 
un romantic. Chiar dacă exprimarea este 
pentru unii ascultători dificilă, nu este 


lipsită de un profund caracter romantic” 
(Lars Ăke Franke-Blom). 

Lars Ake Franke-Blom a compus 
cu predilecție lied-uri pentru voci 
joase și în special pentru vocea de 
mezzosoprană, aducând ca argument 
faptul că sonoritatea acestei voci i se pare 
mai potrivită pentru poeziile alese. Pot 
folosi țesături joase și vocea de piept pentru a 
exprima anxietate, indignare, violență, furie, 
izbucniri etc., într-un mod cât mai sugestiv. 
Totodată, în acest fel îmi pot exprima umila 
încercare de a compensa numărul mare de 
scrieri pentru vocea de soprană. 

Cele mai reprezentative cicluri de 
lied-uri. Gunnar Bjărling este unul dintre 
poeţii preferaţi ai lui Franke-Blom, ce-l 
inspiră în a compune lied-uri. Pe lângă 
ciclul de Fyra sanger fâr mezzosopran och 
piano - Patru cântece pentru mezzosoprană 
și pian, a mai scris pe versurile sale En 
sommarglansfull răst - O strălucită voce de 
vară - Trei cântece pentru mezzosoprană 
și instrumente de percuție, dar și muzică 


pentru cor. Poeziile au o semantică 
concentrată, plină de simboluri și cuvinte 
cheie, făcând ca aceste lied-uri să fie 
unele dintre cele mai spectaculoase și 
avangardiste din întreaga sa creaţie de 
gen. Fraze precum „a yellow moon like a 
lemon” („o lună galbenă ca o lămâie”), 
„îţi oferă un bun început” - după cum 
afirmă compozitorul. 

Bjărling este de origine finlandezo- 
suedeză (1887-1960), unul dintre cei mai 
radicali poeți moderniști, un exponent 
de bază al dadaismului, ce s-a confruntat 
în întreaga sa existență cu o mare neîn- 
țelegere din partea publicului. Nu s-a 
lăsat influenţat de părerile celor din jur, 
continuând în a scrie poezie în stilul său 
caracteristic, stil ce mai târziu a devenit 
faimos, ajungând a fi o principală sursă de 
inspiraţie. Extrapolând, putem spune că 
există o oarecare asemănare a destinelor 
celor doi, întrucât Franke-Blom, la rândul 
său, se simte de multe ori neînțeles de 
contemporaneitate! Desigur, este doar o 
supoziţie. „Am fost inspirat de fantezia 
lui, de limbajul plin de imagini vizuale 
ce-mi stimulează fantezia” — afirmă 
compozitorul. 

Dacă reușim să pătrundem în 
adâncurile semnificațiilor poeziilor 
sale putem descoperi o lume plină de 
sensibilitate, exprimând în cea mai mare 
parte o meditaţie calmă, cu un accent 
de multe ori religios, însă liber de orice 
confesiune. O metodă frecvent întâlnită 
este aceea de a omite pasajele intermedia- 
re, anumite fraze rămânând neterminate. 
Cuvintele-cheie ne trimit, parcă, cu 
gândul pe un tărâm vrăjit, trezind 
sentimente captivante și o expresie 
aproape de extaz. Faptul că frazele sale 
sunt scurte și eliptice lasă oportunitatea 
de a fi consolidate și finalizate prin 
intermediul muzicii. Această ocazie este 
exploatată de către Franke-Blom care 
aduce de cele mai multe ori explicaţiile și 
întregirile în partea de acompaniament, 
pian sau percuție. 

Un alt poet îndrăgit de Franke-Blom 
este Karl Venngerg (1910-1995), critic 
literar și editor la un ziar suedez. Având 
ca sursă de inspiraţie colecția sa de poezii 
intitulată Frân 5 uill 5- De la la 6, a luat 
naștere, în anul 2010, ciclul de lied-uri Du 
dr min landsflykt - Tu ești exilul meu, pentru 
voce de bas-bariton. Ciclul are la bază 
un subiect amoros, aducând în prim plan 
relaţia poetului cu soția sa cu 20 de ani 
mai tânără. Povestea este condimentată 
cu momente de gelozie, accentuate de 
diferența de vârstă, de ironie și auto-ironie. 
Trăirile sufletești și impresiile despre lumea 

înconjurătoare sunt evidenţiate cu măies- 
trie prin intermediul muzicii. Cuvintele 
nu sunt folosite cu tentă poetică, ci într-un 
mod foarte realist, inspirat fiind de viața 
cotidiană. 

Franke-Blom a acordat o mare atenţie 
succesiunii cântecelor, creând senzația 
unei povești neîntrerupte, asemănă- 
toare unui film serial, însă cu un final 
nedezvăluit. Ciclul conţine 21 de cântece 
scurte, al căror titlu este reprezentat de 
câte o literă a alfabetului suedez, aflate 
în succesiune. Prin intermediul acestui 
tip de conexiune este sugerat cursul 
obișnuit al zilelor și al întâmplărilor din 
viaţa poetului. Elementul inedit este dat 
de faptul că litera 5 este atribuită atât 
începutului, cât și sfârșitului, oferindu-ne 
astfel imaginea unui perpetuum mobile. 

Motivul pentru care poeziile i-au 
atras atenția compozitorului, este 
nonconformismul de care dau dovadă, 
prezenţa numeroaselor simboluri și cuvinte 
cheie. Cântecele e și p, referitoare la 
promenadele poetului, aduc în prim-plan 
impresiile pe care acesta le dobândește 
în timpul plimbărilor, realizând că 
totul în jurul său este distrus în urma 
demolării caselor vechi, acesta încearcă 
să evadeze din lumea reală, oferind 
parcă auditoriului o falsă impresie asupra 
lumii înconjurătoare. Trecând printr-un 
tunel obișnuit, face asocieri cu tunelul 
Kabbala, moment în care Franke-Blom 
construiește un peisaj sonor asemănător 
cu cel al muzicii evreiești. Vocea atinge, 
în aceste momente, un ambitus destul de 
înalt pentru o voce de bas-bariton - fa din 
octava centrală, sugerând panică, angoasă. 
Partea pianistică, spre deosebire de 
celelalte cicluri, este mult mai complexă, 
având un grad de dificultate ridicat. 
Frazele muzicale au de cele mai multe ori 
tentă declamativă, cu aspect de recitativ, 
fapt des întâlnit în muzica modernă. 

Două cântece pe versuri de Eminescu. 
Cele două cântece: And if...- Și dacă... și 
Drowsy birds — Somnoroase păsărele, pe 
versurile binecunoscutului poet român 
Mihai Eminescu, traduse de Corneliu 
M. Popescu, au fost scrise inițial cu 
acompaniament de pian, urmând ca, 
ulterior, Franke-Blom să utilizeze o 
orchestră de cameră formată din flaut, 
clarinet, oboi, fagot, corn, vioară, violă, 
violoncel, contrabas și percuție. 

Ciclul, din punct de vedere 
stilistic, este cel mai apropiat de scriitura 
romantică, din întreaga creație de gen a 
compozitorului. Tonalul și modalul au o 
pondere foarte mare în raport cu croma- 
tizarea excesivă și atonalul. Din discursul 

muzical transpare acea frumuseţe a liniei 
melodice, specifică perioadei veriste. 
În aceste două lied-uri, regăsim o vastă 
paletă a mijloacelor de expresie. Motivele 
şi frazele se înlănţuie cu naturalețe, prin 
intermediul unui legato firesc și continuu. 
Saltul cel mai mare folosit în aceste 
melodii nu depășește o octavă, iar atunci 
când este utilizat este anticipat de un 
mers treptat ascendent. Nota cea mai 


În adâncul inimii 

mele, sunt un romantic 
târziu... Se poate 

simți întotdeauna 
prezența unei urme 

de romantism adusă 
într-un peisaj muzical 
mai nou. 


înaltă este întotdeauna prelungită și sus- 
ținută armonic, tocmai pentru a pregăti 
cu mare grijă și rafinament coborârea. 
Acest procedeu este întâlnit pe parcursul 
ambelor piese, creând o stare de feerie 
specific eminesciană. Pentru realizarea 
din punct de vedere vocal a cerinţelor 
compozitorului trebuie făcut apel la 
mijloacele tehnice specifice belcanto- 
ului: messa di voce, molto legato, suplețe 
vocală, respirație lungă, frazare. 

În concluzie, Franke-Blom se 
distanțează de convențiile armonice și 
de modulaţiile tip pe care nu se simte 


obligat să le respecte, căutându-și un 
drum propriu în compozițiile vocale. 
Interpretarea lied-urilor sale necesită 
rafinament și solicită o plastică cromatică 
deosebită a expresiei vocale. 

Lipsită de gesturi largi, interpretarea 
urmărește o imagine aproape impresionis- 
tă. Melodica, în nuanțele sale non vibrato, 
într-un legato continuu, se contopeşte 
evolutiv cu ideea poetică. Expresia este 
de multe ori reținută, liniștită, visătoare, 
fără extravaganţe sonore, dar și încărcată 
de emoție, lirism și robusteţe tempera- 
mentală, cu o respirație amplă și flexibilă. 
Disponibilitatea pentru nuanțele cele 
mai stinse susține dorința de a conserva 
misterul culorii pe care muzica sa îl 
exprimă. Interpretarea vocală acoperă 
prin intensități și mișcări ritmice diverse 
o paletă bogată de stări sufletești. 

Liedurile lui Franke-Blom impun 
interpreţilor respectarea simbiozei 
armonioase între text și muzică, printr-o 
tălmăcire echilibrată. Cuvântul, care 
adesea este fărâmiţat în silabe, litere, 
își găsește firesc locul în cadrul frazei 
muzicale interpretate, făcând parte 
dintr-un întreg conceptual. 

Asimetriile liniilor melodice sunt im- 
previzibile, iar structurile armonice sunt 
în continuă mișcare, ca și viaţa însăși. 
Limbajul muzical al lui Franke- Blom este 
ambiguu, ca rezultat al suprapunerilor de 
intervale egale și inegale în plan ritmic, 
libertăţii metrico-ritmice, asimetriilor 
frazelor melodice, indentităţii acordurilor 
paralele, precum și suprapunerilor 
de tonal-modal, diatonic-cromatic. 
Compozitorul își alege cu mare grijă 
constelația sunetelor, zona tonală 
sau modală, pentru a obține libertăți 
cât mai mari în favoarea discursului 
muzical. Linia vocală este de multe ori 
independentă de acompaniamentul 
pianistic, aspect ce constituie un element 
de dificultate în interpretare. 

Melodia, principalul său mijloc de 
expresie, este plină de varietate, distinctă, 
naturală, deseori cantabilă. Discursul său 
armonic cât și melodic este complex, 
transmite puritatea și profunzimea 
emoţiei prin bogăția nuanţelor și fantezia 
cromatică. Tensiunea ritmică, flexibilă, 
pulsează vigoare în creația sa de lied. 

Este impresionantă și, în același timp, 
respectabilă dorința compozitorului 
Lars Ake Franke-Blom de a compune 
inspirat fiind de unul din cei mai mari 
poeţi români. Este, fără îndoială, primul 
compozitor străin ce compune lied-uri pe 
versuri eminesciene, o premieră absolută, 
demnă de urmat. 


CrENUrI MUZICA 
reprezenlalive peniru 
muzica protestantă 


_ Dr.Cristian 
Caraman 


oralul este imnul 
congregaţional din liturghia 
luterană. Caracteristicile 
formale și stilistice ale 
coralului luteran sunt limba naţională 
germană, rima metrică a versului, 
forma strofică muzicală și textuală 
și melodia simplă. Coralul a evoluat 
în decursul secolelor al XVI-lea și al 


XVII-lea de la forma monodică până 
la o varietate componistică ce include 
coralul-preludiu, coralul-motet, coralul- 
cantată și coralul-suită. La începutul 
Reformei coralul reprezenta imnul 
congregaţional protestant, cunoscut 
sub numele de Geistliche Lieder (cântece 
religioase), Psalmen (Psalmi), Christliche 
Lieder (cântece creștine) și Gesange 
sau Kirchengesange (cântece pentru 
biserică). Spre sfârșitul secolului al 
XVII-lea denumirea de coral care în 
mod tradiţional era atribuit cântecului 
simplu latin (cantus planus) va fi 
aplicat imnului german protestant. 
Coralul luteran era cântat 
omofonic de către cor (chorul choralis) 


şi congregaţie, spre deosebire de stilul 
de execuţie polifonic din Biserica 
romano-catolică (chorus musicus sau 
figuralis). În liturghia protestantă imnul 
congregaţional ocupă un rol important 
echivalent cu coralul gregorian 
(gregorianischer choral) și cântecul coral 
(chorus choralis) din cadrul liturghiei 
romano-calotice. În timpurile moderne 
termenul de coral înseamnă un cântec 
simplu, iar imnul religios (Kirchenlied) 
înseamnă un cântec simplu devoțional. 
În secolul al XVII-lea și al XVIII-lea 
termenul de coral se referea la armo- 
nizările simple ale melodiei imnului 
german cum ar fi coralele de Bach sau 
coralele la patru voci. 

Antecedentele pre-reformiste 
ale coralului. Începând cu secolul 
al VI-lea, imnurile Ambrosiene erau 
cântate de către congregaţie. După se- 
colul al VI-lea, cântarea liturgică este 
preluată de cantor şi cor. În timpul 
Evului Mediu Kyrieleison era parte a 
litaniei și era cântat după Te Deum 
sau psalmi. În perioadă carolingiană, 
Kyrieleison era extins cu fraze scurte 
autohtone și tradus în limba germană. 

Între secolul al IX-lea şi al XV-lea au 
început să apare imnuri germane autoh- 
tone, alături de imnul husit, cântecul 
medieval englez și lauda italiană. 

În timpul Reformei, au apărut 
traduceri în limba germană ale 
cântecelor latine (cantio) și ale imnuri- 
lor Ambrosiene folosite în liturghia 
monastică cu strofe scurte, text concis 
şi stil silabic. Cei mai cunoscuţi 
traducători în limba germană din 
aceea perioadă au fost poeţii Monk 
din Salzburg și Heinrich Laufenberg. 
În secolul al XV-lea multe cântece din 
oficiul misei au fost traduse în limba 
germană, cum ar fi: antifonul Media 
vita în morte sumus tradus în Mitten 
wir im leben sind sau antifonul Veni 
Sancte Spiritus tradus în Komm heiliger 
geist, Herre Gott. Imnul Wir glauben 
in einen Gott a fost sursă de inspiraţie 
pentru Luther când a scris coralul Wir 
glauben all an einen Gott pentru Credo 
din misă. În Evul Mediu târziu, în 
Germania, în timpul liturghiei congre- 
gaţia cânta versiuni în limba germană 
ale secvenţelor liturgice latine după 
cor și preot care cântau în original, 
în limba latină. Aceste cântece care 
se terminau cu Kyrieleis, se numeau 
Leisen, conţineau o singură strofă 
cu patru versuri și aveau o melodie 
simplă formată dintr-un motiv care 
se repeta și refrenul Kyrieleis. Multe 
Leisen au fost preluate de protestanți 
şi transformate în corale, ele fiind 
incluse în Evangelisches Gesangbuch, 
unele dintre ele având corespondentul 
în secvenţa liturgică latină. 

Melodiile aveau texte nestrofice 
ceea ce îngreuna traducerea în limba 
germană și erau cântate de cler sau cor. 

Cântecul sacru latin (cantio) a 
fost folosit în cercurile monastice 
alături de Leisen în liturghia latină. 
Cantionalele (Cantiones) care erau 
folosite în drama liturgică de Crăciun 
şi Paşte, multe din ele fiind traduse în 
limba germană și cehă (în Boemia) 
şi având atât versuri în limba 
latină cât și în limba germană, erau 

Formarea 
perfecționată a 
coralului luteran 
reprezintă conciziunea 
exprimării şi 
capacitatea de a 
concentra energie. 


introduse în cartea standard de imnuri 
luterane Evangelisches Gesangbuch. 
Suwrexit Christus hodie-Erstanden ist 

der heilig Christ (EG 105, E.G. este 
prescurtarea cărții standard cu imnuri 
luterane, Evanghelisches Gesangbuch 
(Gottingen: Vandenhoeck und 
Ruprecht, 2002).) și In dulci jubilo-Nun 
singet und seid froh (EG 35) sunt 

două exemple semnificative, care au 
melodiile în moduri melodice majore, 
în ritm ternar, și se află sub influența 
melodiilor populare medievale și ale 
dansului. 


Coralul Luteran. Cea mai mare re- 
alizare a Reformei în domeniul muzicii 
o reprezintă coralul luteran. Această 
emanaţie lapidară a Reformei se va 
impune prin vigoare și accesibilitate, 
coralul rămânând cântecul specific 
al bisericii protestante, el înflorind 
pretutindeni unde s-a ivit Reforma. 
Coralul luteran va asocia credinţei 
evanghelice un nou mod de execuţie 
Cântarea congregaţională (comună). 

Renunţarea la polifonia complicată 
a secolului al XV-lea, reducerea numă- 
rului de voci, trecerea vocii principale 
de la tenor la vocea superioară, toate 
vocile rostesc concomitent aceeași 
silabă (omofonie), facilitând astfel 
executarea și memorarea cu ușurință 
a cântecului și utilizarea mai apoi 
a stilului armonic, aceste elemente 
noi ale muzicii își vor găsi pe deplin 
afirmarea în coralul protestant. În 
loc de fragmentarea ideii muzicale 
în motive scurte, care traversează 
vocile corale (procedeul imitaţiei 
caracteristice polifoniei), coralul 
protestant favorizează generozitatea și 
largheţea melodiei. 

Coralul luteran reprezintă în fapt 
ideologia Reformei, fiind expresia 
progresistă a vremii, întrunind ideile 
estetice ale umaniștilor în domeniul 
muzicii. Coralul luteran este o 
compoziție armonică omofonă în 
care melodia este deținută de sopran. 
Coralul obișnuit se execută pe o sin- 
gură voce, iar dacă se execută pe mai 
multe voci acestea sunt izoritmice. Ca 
formă, coralul luteran fiind scris pe un 
text în versuri, urmează desfășurarea 
versificației. Melodia este simetrică 
alcătuită din patru fragmente 
melodice egale, datorită versurilor 
a alcătuite dintr-un număr egal de 
silabe, alcătuite pe patru rânduri, din 
care un fragment sau două se repetă: 
a-b-a-b sau a-b-c-a. Mișcarea este 
lentă, liniștită, iar textele sunt luate 
din Biblie. La început coralul luteran 
a fost cântatul monodic în coral unui 
text protestant în limba germană. 
Conţinutul ideologic-emoţional al 
coralului protestant cuprinde stări de 
veselie, de durere, motive religioase 
precum căinţa, ascultarea, botezul, 
înmormântarea, euharistia, nașterea 
mântuitorului, Paștele, nuntă ș.a.m.d. 
Una din consecinţele Reformei asupra 
slujbei religioase a fost introducerea 
limbii naţionale și a cântării colective 
care a înlocuit corul profesionist. 
Muzica trebuia să fie mai apropiată de 


masa credincioșilor, și mai accesibilă, 
de aceea coralul protestant nu a mai 
îmbrăcat țesătura polifonică și s-a 
simplificat, încât melodia ajunge să fie 
acompaniată de simple acorduri. 

Luther a văzut importanța coralului 
asupra credincioșilor, el dând și pri- 
mele modele ale coralului protestant 
prin alegerea melodiilor cele mai 
populare din cântecele gregoriene, 

a cântecelor husite, sau a melodiilor 
populare germane pe care le-a adaptat 
textelor religioase (contrafacturi). 
Coralul protestant, având o mare 
claritate şi o mai ușoară memorare, a 
facilitat memorarea lui de către toţi 
credincioșii. Caracteristic coralului 
luteran au fost modurile bisericești. 

Între cântecul gregorian Dies Irae 
(Ziua mâniei), ce a străbătut secole 
întregi în toată perfecțiunea sa prin 
spaţiile catedralelor și coralul luteran 
scris de Luther Eine feste Burg ist 
under Gott (O cetate tare e Dumnezeul 
nostru), se închide o lume a Evului 
Mediu. Imperiul fricii de moarte, 
care a dominat Evul Mediu este acum 
detronat de bucuria de viaţă, forța de 
luptă și dorinţa de a învinge a sufletu- 
lui omenesc. Formarea perfecționată 
a coralului luteran, reprezintă conci- 
ziunea exprimării și capacitatea de a 
concentra energie. În coralul luteran, 
iniţial monodic, în care poezia este 
determinată de text, fiecare pauză este 
marcată de o fermată. Limba germană 
folosită pentru traduceri din latină 
va presupune rectificări ale textului 
datorită traducerii. Coralul luteran 
alălturi de predică reprezintă partea 
centrală și importantă în desfășurarea 
liturghiei luterane. Pentru Martin 
Luther liturghia însemna proclamarea 
Cuvântului lui Dumnezeu de către toți 
credincioșii, care uniţi prin cântare 
își exprimau bucuria credinţei și a 
devoţiunii către Dumnezeu. 

În Formula Missae (1523), Luther 
(Luther's Works, vol. 53, Liturgy and 
Hymns, 7-15. traducerea în limba 
engleză este făcută de Paul Zeller 
Strodach și revizuită de Ulrich S. 
Leopold) a indicat introducerea 
coralului german în structura misei 
latine, coralul german urmând să-l 
înlocuiască pe cel latin sau să fie 
adăugat cântecelor latine din Gradual, 
Sanctus, Agnus Dei sau Eucharistie. 

În Deutsche Messe (1526), Luther a 
revizuit serviciul religios german în 
gradual, Introit, Credo, Eucharistie, 
Sanctus și Agnus Dei. Părţile misei 


La Strasbourg, 
congregația calvină 
participa la liturghie 
cântând corale 
strofice dar şi 
versiuni germane ale 
cântecelor gregoriene. 


au căpătat o nouă versificaţie prin 
traducerea în limba germană, cum 

ar fi Christe, du Lamm Gottes (Agnus 
Dei, EG 190-192), fiind transferate 
interpretării congregaţionale prin 
introducerea coralului monodic. Între 
1523-1524 Luther scrie 24 de corale, 
multe din imnurile fraților Boemieni 
fiindu-i model în scrierea coralului 
protestant. 

Luther nu a fost de acord cu 
modelul de coral propus de radicalul 
Thomas Mintzer, care a tradus zece 
imnuri latine în limba germană, acesta 


recomandând ca imnurile religioase 

să fie autohtone, cântate de întreaga 
congregaţie și inspirate din Sfinţii 
Părinţi ai Bisericii și Psalmii Vechiului 
Testament. Coralele protestante 

din secolul al XVI-lea sunt complet 
originale atât ca text cât și ca muzică. 

Luther era un maestru în adaptarea 
textelor în limba germană pe melodii 
deja existente, fără a schimba cu nimic 
linia melodică. El adapta textul la 
melodiile gregoriene sau la melodi- 
ile foarte răspândite în acea vreme, 
îndepărtând melismele originale sau 
așezându-le, sub text pentru a crea 
scrierea silabică, iar linia melodică 
era ajustată corespunzător accentelor 
naturale ale noilor texte. Un exemplu 
este melodia Veni Redemptor gentium 
de episcopul Ambrosius din Milano, 
cu excepţia ultimei fraze pe care 
Luther a înlocuit-o cu o doxologie 
folosind cuvinte noi, adaptată pentru 
trei corale diferite: Verleih uns Frieden 
gnediglich (EG 421), Erhalt uns, Her, 
bei deinem Wort (EG 193) și Nun 
Komm, der Heiden Heiland (EG 4). 

De asemenea Luther a compus 
melodii noi pentru corale cum ar fi 
Von Himmel hoch și Eine feste Burg, 
influențat fiind de modelul lui Hans 
Sachs în Silberweise, Salve, ich grus 
dich. Unele corale au arhetipul cânte- 
celor trubadurilor și minnesingerilor, 
melodiile fiind asociate cu imnuri ale 
credinţei (Verkundigungslieder). 

Luther folosește în coralele sale 
moduri melodice diferite, cum ar fi 
modul ionian pentru afirmarea cre- 
dinţei, modul dorian sau hipodorian 
pentru meditaţie și modul frigian 
pentru penitenţă, reflectând practica 
meistersingerilor. 

Un exemplu este coralul Aus 
tieffer not schrey ich zu dir, având 
ca text Psalmul 130. Acest coral a 
fost introdus, în anii 1524-1525, în 
imnologiile luterane din Wittenberg, 
Erfurt și Strasbourg. 

Influenţa meistersingerilor asupra 
coralului luteran se reflectă în metrica 
tradiţională germană, folosindu-se 
şapte strofe cu câte șapte versuri a câte 
şapte sau opt silabe, în care primele 
două versuri se repetă (stollen), urmate 
de celelalte versuri, fiecare având o 
frază melodică distinctă, desenul fiind 
ABABCDE sau ABABCDB. 

Johann Walter, prietenul și 
colaboratorul lui Luther în ce privește 
compoziţia coralelor protestante, este 
responsabilul multor melodii de corale 

protestante. Imnul Christ lag ynn todes 
banden este o versiune, cu cantus- 
firmus a coralului Christ ist erstanden 
al lui Luther, inspirat dintr-un cântec 
folk german pentru Paști: 


Coralele de la Wittenberg. 
Coralele compuse de Luther și 
colaboratorii săi, au format colecţia 
Wittenberg orbit, multe din ele făcând 
parte şi astăzi din repertoriul 
protestant: Gott der Herr nicht bei uns 
halt de Justus Jonas; Es ist das Heil uns 
Kommen her de Paulus Speratus; Ich 
ruf zu dir, Herr Jesu Christ de Johann 
Agricola (1494-1566); Wach auf, wach 
auf, du deutsches Land de Johannes 
Walter; Christe, du bist der helle Tag 
de Albert Erasmus; Nun lob, mein 
Seel, den Hevren de Johann Gramann 
(1487-1541) și Herr Christ, der einig 
Gotts Sohn de Elisabeth Cruciger 
(1500-1535). Unele melodii ale 
acestor corale derivau din melodii 
seculare din secolul al XV-lea. 


Coralul Boemian. Între anii 1501 
și 1519 Fraţii Boemieni din Cehia 
(Fraţii Boemieni și Moravi au fost 
adepţii unei grupări husite moderate 
care propovăduia o viață simplă și 
severă conform Evangheliei. Tradiţia 
lor s-a perpetuat până în zilele noastre 
prin Noua Unitate Frățească și prin 
episcopul Jân Amos Comenius (1592- 
1670) teologul Fraţilor Boemieni și 
Moravi. Earle E. Cairns, Creștinismul 
de-a lungul secolelor, 247) au publicat 
colecţii cu imnuri autohtone. Michael 
Weisse (1488-1534) a editat prima 
colecție cu imnuri germane a Fraţilor 
Boemieni, Ein new Gesang Buchlen 
(1531), care conţine 157 de corale 
tematice. Melodiile Fraţilor Boemieni 
derivă din cântece populare și 
cântecele gregoriene, păstrând însă 
caracterul acestora mult mai precis 
decât coralul luteran. 

Luther a introdus în cartea de 
imnuri Geystliche Lieder (Bapst în 
Leipzig,1545) douăsprezece corale de 
Weisse. În secolul al XVI-lea multe 
pasiuni-corale, cum ar fi Christus, 
der uns selig macht de Weisse, au fost 
introduse de luterani în cărțile lor de 
imnuri. 

Cântecul Calvin. Coralul luteran 
a influențat cântecul religios din 
alte centre protestante cum ar fi 
Niurnberg sau Kânigsberg, în timp ce 
la Strasbourg şi Konstanz, modelul 
luteran a fost temperat de influența 

Prin traducerea 
Psaltirii genoveze 

de către luteranul 
Ambrosius Lobwasser 
(Leipzig 1573) multe 
cântece calvine 

au intrat în tradiția 
muzicii luterane. 


calvină. La Strasbourg, congregația 
calvină participa la liturghie cântând 
corale strofice dar și versiuni germane 
ale cântecelor gregoriene. În spațiul 
calvin, o influenţă foarte mare l-au 
avut psalmii-coral, repertoriul de la 
Strasbourg fiind mult mai elaborat 
decât cel de la Wittenberg, acest lucru 
datorându-se lui Wolfgang Dachstein 
şi Matthias Greiter (1490-1550). 
Două melodii faimoase, O Mensch, 
bewein dein Sunde gross de Sebald 
Heyden și Au wasserflussen Babylon de 
Dachstein au caracteristice strofe lungi 
cu câte trei versuri și forma melodică 
ABCABCDEFGH. În Konstanz, trei 
pastori reformaţi, Johannes Zwick 
(1496-1542), fraţii Ambrosius Blarer 
și Thomas Blarer (1492-1564 și 
1499-1570) sunt responsabili pentru 
editarea volumului de corale calvine, 
Nuw Gsangbuchle (Ziirich, 1536) în 


Elveţia și sudul Germaniei. 


New Gesangbuchle conține Psaltirea 
calvină şi corale împărţite pe teme 
liturgice. Multe din coralele calvine 
cum ar fi All Morgen ist ganz frisch und 
neu de Johannes Zwick, Wach auf, 
wach auf “s ist hohe Zeit de Ambrosius 
Blarer au fost introduse de luterani 
în Evangelisches Gesangbuch. Prin 
traducerea Psaltirii genoveze de 
către luteranul Ambrosius Lobwasser 
(Leipzig 1573) multe cântece calvine 
au intrat în tradiția muzicii luterane. 


Cărţile de imnuri. În prima 
parte a secolului al XVI-lea numărul 
publicaţiilor cu imnuri protestante 
a continuat să se dezvolte, ceea ce a 
provocat o contra-dezvoltare a pro- 
ducţiei de imnuri catolice, efectul cel 
mai important însă a fost dezvoltarea 
genurilor de coral. În 1523-1524 
a apărut la Nirnberg colecţia 
Achiliederbuch care conţinea opt texte 
de corale cu patru melodii diferite. În 
anul 1524 au urmat publicaţiile Eyn 
Enchiridion oder Handbuchlein (care 
conținea 25 de corale și 16 melodii), 
Aus tiefer Not și Ach Gott vom Himmel 
(care conţin corale scrise de Luther). 
Tot în anul 1524 Johann Walter a 
publicat la Wittenberg, Geistliches 
Gesangk Buchleyn, care conţinea 35 
de melodii pentru 32 de imnuri, scrise 
la patru și cinci voci, iar doi ani mai 
târziu va apărea aceeași versiune în 
stil omofonic tipărită de Hans Lufft 
şi destinată cântării în comun a 
congregaţiei. Cu această ultimă ediţie 
s-au pus bazele a două tipuri standard 
de imnologie germană: una în care 
coralele sunt scrise în stil omofonic, 
fără acompaniament de orgă sau cor, 
pentru folosul congregaţiei și a doua 
cu scriere polifonică pentru cor; de 
asemenea au fost stabilite melodiile 
care foloseau același text. 

La Wittenberg va fi editată în 
anii 1529 și 1543 o publicaţie cu 
imnuri care va conține cântece 
latine, cântece din pre-Reformă, 
precum și coralele lui Luther și ale 
colaboratorilor săi: Jonas Justus, Paulus 
Speratus, Elisabeth Cruciger și Lazarus 
Spengler. Ultima publicaţie de imnuri 
apărută în timpul lui Luther a fost cea 
a lui Valentin Bapst (Leipzig, 1545), 
prefațată de Luther, care conţinea 
120 de corale protestante, și care va 
rămâne ediţia standard în Germania, 
în timp adăugându-se melodii noi la 
canonul iniţial. 

(va urma) 


La Curtea 


lui Faraon IV 


* Vicente Lleo 
* Libret de Guillermo Perrin și Miguel Palacios 
* Traducere din limba spaniolă de Cristian Sabău 


Tabloul al II-lea 
SCENA VI 


Lota și Jose 


Jose: 

Stăpânul a plecat la tabără 
lar pe mine aici m-a trimis 
Să îți țin companie 

Urât să nu-ţi fie 

Singură fiind 


Lota: 

Jose, 

Dacă te-a trimis soțul meu 

și-ai venit să-mi ţii de urât, 
atunci, haide, distrează-mă! 


Jose: 

Cu ce să vă distrez, stăpână? 
Poate cu niște nostime povești? 
Că doar de-astea, doamnă, 

Jose știe cu sutele... 


Lota: 

Nu mai vreau s-aud de povești! 
la te uită, toți îmi vin cu 
povești! 


Jose: 

O rog pe stăpână să-mi spună 
Cum ar dori să fie distrată 

Ce subiecte i-au plăcut 
vreodată. .. 


Lota: 
Hai, vino aici! 
Așează-te, Jose, lângă mine. 


Jose: 
Dar... 


Lota: 


Hai, vino, ai permisiunea mea. 


Jose: 
Și dacă apare stăpânul? 


Lota: 
E foarte ocupat, așa că nu 
vine... 


Jose (așezându-se): 
Bine... 


Lota: 


Hai, vino mai aproape. 


Jose: 
Dumnezeule 
al lui Israel! 


Lota: 
Eu și sclava mea Raquel 
Te-am văzut de curând. 


Jose: 


Da? Unde? 


Lota: 
Te-am văzut chiar când 
leșeai dintr-un bazin... 


Jose: 
Auuu!... Atunci m-aţi văzut 
Îmbrăcat în costumul lui 


Adam. 
Ce rușine! 


Lota: 

Și mie rușine mi-a fost 

Atunci în acel moment 

Când fără să vreau te-am privit 


insistent 
Dar, mai apoi, mi-a trecut. 


Jose: 
Normal. 


Lota: 


Răspunde-mi, tinere, la 
o-ntrebare 
Poate cam indiscretă. .. 


Jose: 
Eu, stăpână?... Nu, că asta-i 
urât! 

Lota: 


Ce prostie!... De ce?... 


Jose: 

Simt cum tot mă roșesc... 
De ce? Poate nu știi stăpână 
Că mie Jose cel cast mi se 
spune 


MUZICA 
(Nr.4DUO) 


Jose: 

Eu sunt Jose cel cast, eu 
sunt Jose cel cast, 

Eu sunt castul, sunt castul, 
sunt castul Jose, 

Ciobănaș am fost pe la 
turme 

De mic doar la stâne-am 
umblat 


Lota: 

Și acolo sus la munte, pe 
imaș, 

Nicicând la dragoste n-ai 
visat? 

nici un gând de amor 
viața nu ţi-a tulburat? 


Jose: 

Eu cântam 

la flaut 

Și din fluieraș 
şi-mprejurul meu 
behăiau ieduţii 

nu visam amoruri 
credeam că-i păcat 
şi nici timp n-aveam 
eram ocupat 

să păzesc mieluții 

ca să nu se piardă 
vreunul mai zvăpăiat 


Lota: 

Ce frumoasă nevinovăție... 
Nu întâlneşti prea des 

Un tânăr atât de onest 
Cum pentru mine-mi 
doresc! 


Jose: 
Pentru tine? 


Lota: 

Da, pentru mine! 
Fiindcă și eu simt la fel. 
Vino, Jose! 

Vino lângă mine. 

Și o să-ți explic 

Ce este amorul 

O, micule evreu, 

Cred că Amorul 

e ceva sublim 

ar putea fi o gânganie care 
te pișcă 

o gâzuliță care te poate 
gâdila 

fără să știi pe unde o poți 
dibui 

care-ţi aprinde-n suflet 
dorinţe 

și care ne dă chinuri de 
moarte. 


Jose: 

Eu nu pot şti 

Din toate astea 
Ce-ar putea fi 
Habar de-aș avea... 
Dar, rogu-te, 

Nu te apropia 
Fiindcă simt cum 
Cu călduri mă ia. 


Lota: 

Lasă-mă să-ţi spun cuvinte 
dulci 

Lasă-mă cu dor să te 
cuprind 


Ochii-mi în ai tăi adânc să 
îi cufund 

O zală de dragoste să facă-a' 
mele braţe 

Jose: 

Pentru Osiris, 

lasă-mă că 


mă năucești! 

Lasă-mă, 

pentru numele lui Ibis și 
Anubis! 

Dragostea mea în zadar o 
cerșești 

Lasă-mă, nu mă împinge în 
păcate lumești! 


Lota: 
Vino, Jose, 
Este a mea dorinţă. 


Jose: 

Nu, să nu-mi desfaci 
mantia, 

Te rog, un! 


Lota: 

Hai, vino, Jose, 

vino aici, lângă mine 

și misteriosa floare de Lotus 
a ta va fi. 


Jose: 

Lasă-mă, 
Potoleşte-te! 
Mantia încă o dată 
nu mi-o mai ridica. 


Lota: 
Pepito! 


Jose: 
Stai cuminte! 
Lasă-mă, lasă-mă, lasă-mă! 


Lota: 

De ce?! 

Jose: 

Pentru că eu sunt castul, 
sunt castul, sunt castul, 
sunt castul, castul Jose. 


Vorbit: 


Lota: 

De ce în pieptul tău nu ai 
loc 

Pentru o pasiune, pentru un 
amor ? 

Ori nu ai inimă deloc, 

Ori inima ţi-e de piatră sau 
de bronz? 


Jose (pentru sine): 
De frumoasă n-ai ce zice, e 
foarte frumoasă. 


Lota (trăgându-i mantia): 
Ce tot mormăiai, Jose? 


Jose: 

Ce spuneam, stăpână? 
Spuneam 

Să un mă mai tragi de 
mantie... 


Lota: 
O fac doar ca să te opresc 
aici. 


Jose: 

Adevărat să fie?... așa am 
înțeles. 

(Pe jumătate ieșit din 
scenă) 

Mă întorc... 


Lota 

(agâţându-se 

de mantia lui): 

Jose, vino aici, 

Că, dacă pleci, cred că voi 
muri. 


Jose: 
Dă-mi drumul! 


Lota: 


Nu! Nu te pot lăsa. 
Nu! Nu! 


Jose: 
Ba da! 


Lota: 
Ba nu! 


Jose: 

Dă-i drumul. 

(Face o piruetă 

şi se eliberează 

de mantie, care 

rămâne în mâinile Lotei) 
Ei, așa ai rămas 

cu mantia... 

Ajutor!... 

(ese în fugă.) 


Lota 

(cu mantia lui Jose 
în mâini): 

O să mă răzbun! 
Sclavi!... Cu toţii la 
mine!... 


SCENA VII 


Lota, Selha, Seti, 
Raquel și 4 sclavi 


Seti şi Selha: 


Stăpâna. 


Raquel: 
Ce s-a întâmplat? 


Lota: 

Un sclav impertinent 

A atentat la onoarea mea. 
m-am luptat cu infamul, 
care a reușit să scape 
Lăsându-mi în mâini mantia 
sa. (O arată tuturor) 


Toţi 

Oh!... Mantia lui Jose! 
Lota: 

Da... prindeţi-l iute 

Și să plătească cu viața 

O cere cea ofensată, 

A lui Putifar soţie. 

(Adoptă o atitudie de figură 
biblică. Muzică, tablou) 


(va urma) 

CLronNICI de altadata 


oncertele simfonice au debutat 
anul acesta cu un prolog: 
Concertul Franco-Român, 
organizat de d. Stan Golestan, 
cu d. lonel Perlea la pupitru și d-șoara Lola 
Bobescu, solistă a Concertului românesc 
pentru vioară. Titlul făgăduia lucruri 
frumoase și făgăduiala a fost ținută, după 
cum de asemenea impune unele constatări. 
“Trebue amintit întâi că d. Stan Golestan, 
statornicit de mulți ani în Franţa, este 
un credincios și util prieten al muzicii 
compozitorilor noștri, pentru a căror 
promovare în Franţa a făcut mult; aceasta 
ar fi de ajuns pentru a-i asigura stima și 
gratitudinea noastră. Păstrând față de țara 
de origine, duioșie și dragoste, sentimente 
care sublimează ușor în depărtare și cu 
trecerea anilor, d. Golestan le-a mai 
distilat odată, transpunându-le în muzică. 
Format la școala severă, savantă și de înaltă 
probitate artistică a lui Vincent d'Indy, 
trăit în ambianța de bun gust și măsură 
a culturii franceze, d. Stan Golestan nu 
cade niciodată în ispita de a fabrica muzică 
exotică, susceptibilă de succes ușor și 
sgomotos. 
Discreţia, s'ar putea spune eleganța 
cu care e întrebuințat materialul tematic 
popular, pe care îl prelucrează apoi din 
îndemnuri artistice personale, formate 
şi disciplinate la școala franceză, conferă 
compozițiilor d-sale, ținută, bun gust și 
distincţie. Acelea auzite nu de mult la 
Radio, ca şi Concertul românesc pentru 
vioară, confirmă și rezumă în juste proporții 
calităţile domi-nante ale lucrărilor d-lui 
Stan Golestan. Solista concertului a fost 
d-şoara Lola Bobescu, care a debutat la 
noi strălucitor; o tehnică surprinzătoare, 
un ton cald, mare, colorat şi mai ales 
un temperament din acelea puţine care 
reușesc să comunice, să transmită în 
întregime bogăţia şi tinerețea unei 
sensibilităţi muzicale alese. Într'o cu 
totul remarcabilă redare am ascultat apoi 
acel fer-mecator și de clasică perfecțiune 
«Prelude a PApres-midi dun faune»; au 
trecut mai bine de patruzeci de ani de 
când a fost scris; a trecut impresionismul 
muzical și ca școală şi ca modă; din darurile 
lui Debussy s'au înfruptat mulți, și mai 
mari și mai mici; până și tehnica jazzului îi 
datorește unele lucruri; și totuși « Preludiul 
» rămâne intact, aceeași pagină delicată, 
rafinată, perfectă și mereu nouă. Spiritual 

Concerte 


și evocând irezistibil târgurile din fundul 
Moldovei, Marșul Evreesc de M. Jora ne-a 
dus îndărăt în ţară, ale cărei sate le evoca 
de astadată, sănătoasa, vesela și joviala 
rapsodie a lui George Enescu. 

Câtă diversitate în a scrie muzica 
românească! 


Radu Georgescu 
(Revista Fundațiilor Regale, nr. 
12, 1 decembrie 1934, p.675) 


Nota redacției. Compozitorul Stan 
Golestan (născut la 7 iunie 1875, la Vaslui, 
decedat la 21 aprilie 1956, la Paris), stabilit 
în Franţa, la Paris, a studiat compoziție 
cu Vincent bIndy, Albert Roussel și Paul 
Dukas din 1897 până în 1903. Decide să își 
facă debutul la Paris, unde a fondat revista 
DL Album Musical în 1905. A primit premiul 
pentru compoziţie George Enescu în 1915. 
Devine critic muzical pentru revista Figaro, 
lucrând în paralel ca profesor de compoziție 
la “Școala de Muzică din Paris” - L Ecole 
Normale de musique. Muzica sa este, 
în majoritate, inspirată din folclorul 
românesc. Concertul românesc pentru 
vioară și orchestră a fost compus în 1933. 


Stan Golestan 


N 


Lola Bobescu(Lola Violeta 
Ana-Maria Bobescu) (născută la 
9 august 1919, la Craiova, decedată 
la 2003, în Belgia) a fost o violonistă 
şi profesoară de vioară originară 
din România. Studiile muzicale le-a 
început de la vârsta de 5 ani cu tatăl său, 
compozitorul și dirijorul Aurel Bobescu, 
cel care o și acompaniază la debutul ei 
pe scenă la șase ani, continuându-le 
la Ecole Normale de Musique din Paris 
(1928-1935), cu Marcel Chailley 
(vioară) și la Conservatoire National de 
Musique din Paris (1931-1935), cu Jules 
Bucherit, obținând la absolvire “Prix 
d' Excellence”. A luat lecţii particulare 
de vioară și cu George Enescu, și cu 
Jacques Thibaud. Lola Bobescu a 
cucerit o faimă internaţională la 17 ani, 
apărând la Paris (1936) cu orchestra 
Colonne sub bagheta lui Paul Paray, 
unde a interpretat Concerto roumain de 
Stan Golestan. Solistă-concertistă timp 
de peste 60 de ani, Lola Bobescu s-a 
situat printre violoniștii români cu cea 
mai solidă carieră artistică. Stabilită în 
Belgia, a fondat și a condus formaţiile 
Solistes de Bruxelles-actuala L'Orchestre de 


Wallonie din Li&ge și Cvartetul de coarde 
DL Arte delSuono din Bruxelles (1990). 


7 pr 


www.youtube.com/filarmonicapitesti 


